Ήρθε η "Κάρτα Αγρότη" - Νέα Κρήτη\nΉρθε η "Κάρτα Αγρότη"\nΗμερομηνία δημοσίευσης: 07/03/2016, 11:27\nΗ "Κάρτα Αγρότη", που απευθύνεται σε όλους τους παραγωγούς που δικαιούνται επιδοτήσεων, αποτελεί τη νέα πρωτοβουλία της Τράπεζας Πειραιώς στον αγροτικό τομέα. Η νέα αυτή πρωτοβουλία ανακοινώθηκε πρόσφατα και ήδη η "Κάρτα Αγρότη" διατίθεται από όλο το δίκτυο της τράπεζας.\nΌπως επισημαίνει η κ. Χρυσάνθη Παπαδοπούλου, διευθύντρια δικτύου Κρήτης και Δωδεκανήσου της Τράπεζας Πειραιώς, με την "Κάρτα Αγρότη" η τράπεζα κάνει ένα ακόμα βήμα που εμπλουτίζει και διευρύνει την πολιτική της για την ολοκληρωμένη υποστήριξη του αγροτικού κόσμου και εν γένει του αγροτοδιατροφικού τομέα, καθώς πιστεύει πως ο τομέας αυτός, διαθέτοντας τεράστιες δυνατότητες και προοπτικές, μπορεί να αποτελέσει πυλώνα ανάπτυξης της ελληνικής οικονομίας. Και αυτό, σύμφωνα με την κ. Παπαδοπούλου, σημαίνει περιφερειακή ανάπτυξη, επενδύσεις, εισόδημα για τους αγρότες και τους επιχειρηματίες, θέσεις απασχόλησης και εξαγωγές.\nΌπως είναι γνωστό, η Τράπεζα Πειραιώς τα τελευταία τρία χρόνια εφαρμόζει το Πρόγραμμα Συμβολαιακής Γεωργίας και Κτηνοτροφίας, που αποτελεί ένα πλαίσιο ολιστικής προσέγγισης για τη στήριξη και ανάπτυξη του αγροτοδιατροφικού τομέα.\nΣύμφωνα με τα στοιχεία, στα τρία χρόνια υλοποίησης του προγράμματος περισσότεροι από 17.000 παραγωγοί σε όλη τη χώρα, από τη Θράκη μέχρι την Κρήτη, και περισσότερες από 170 επιχειρήσεις και αγροτικοί συνεταιρισμοί επωφελήθηκαν από το πρόγραμμα, με χρηματοδοτήσεις που ξεπερνούν τα 680 εκατ. ευρώ. Το σύνολο των εξαγωγών των επιχειρήσεων που έχουν ενταχθεί στη Συμβολαιακή ξεπερνά το 1,35 δισ. ευρώ, με περισσότερα από 50 προϊόντα που ταξιδεύουν σε 73 χώρες.\nΌπως μας είπε η κ. Παπαδοπούλου, «με την "Κάρτα Αγρότη" η Τράπεζα Πειραιώς κάνει πλέον το επόμενο βήμα, αναπτύσσοντας περαιτέρω την γκάμα των υπηρεσιών και την υποστήριξη που προσφέρει στον αγροτικό κόσμο, ενώ ταυτόχρονα διευρύνει και το πεδίο της Συμβολαιακής, αναλαμβάνοντας νέες πρωτοβουλίες τόσο προς την κατεύθυνση της μείωσης του κόστους παραγωγής, όσο και προς την κατεύθυνση των συνεργειών, ώστε να διασυνδεθεί η παραγωγή με την κατανάλωση».\nΑναφερόμενη ειδικότερα στην "Κάρτα Αγρότη", η κ. Παπαδοπούλου εξηγεί πως αποτελεί ένα μοντέρνο και συμφέρον χρηματοδοτικό εργαλείο, που δίνει λύση στο πρόβλημα της ρευστότητας αλλά και άλλα πολλά πλεονεκτήματα, οφέλη και προσφορές που συνεχώς θα εμπλουτίζονται.\n«Πρόκειται πρακτικά», λέει η κ. Παπαδοπούλου, «για ένα "πορτοφόλι", στο οποίο μπαίνει προκαταβολικά μέρος του ποσού των επιδοτήσεών του παραγωγού την περίοδο που χρειάζεται τα χρήματα, για να καλύψει τις παραγωγικές του ανάγκες. Για παράδειγμα, μπορεί να αγοράσει σπόρους, καύσιμα, φάρμακα, λιπάσματα, ζωοτροφές κ.τ.λ. Έτσι, επειδή ο έμπορος πληρώνεται άμεσα, μπορεί ο παραγωγός να επιτύχει τιμές μετρητοίς για τα εφόδιά του και να μειώσει το κόστος του. Επιπλέον, με την "Κάρτα Αγρότη" μπορεί να εξοφλήσει λογαριασμούς αγροτικού ρεύματος, άρδευσης, ασφαλιστικών εισφορών (ΟΓΑ, ΕΛΓΑ), να αγοράσει εργόσημο για εργάτες κ.λπ. Η εξόφληση της κάρτας γίνεται αυτόματα με τις επιδοτήσεις».\nΣτη συνέχεια, η κ. Παπαδοπούλου εξηγεί αναλυτικά πώς λειτουργεί η νέα "Κάρτα Αγρότη": «Πρόκειται για ένα "προσωποποιημένο" τραπεζικό προϊόν, καθώς το όριο κάθε κάρτας προσδιορίζεται ξεχωριστά για κάθε αγρότη, με βάση την ετήσια επιδότηση που δικαιούται. Το όριο ανοίγει το Φεβρουάριο κάθε έτους και κλείνει με την καταβολή των επιδοτήσεων τους τελευταίους μήνες του έτους, οπότε και εξοφλείται η κάρτα. Για την απόκτηση της κάρτας αρκεί η προσκόμιση της αστυνομικής ταυτότητας από τον αγρότη, ο οποίος την παραλαμβάνει εντός 2-3 ημερών. Αμέσως μπορεί να κάνει χρήση σε όλα τα εξειδικευμένα καταστήματα αγροεφοδίων και καυσίμων που έχουν POS. Επιπλέον, η κάρτα θα εμπλουτίζεται συνεχώς με ειδικές προσφορές εκπτώσεων προς τους αγρότες για προϊόντα συνεργαζόμενων επιχειρήσεων του πρωτογενούς και άλλων τομέων της οικονομίας. Δικαιούχοι είναι οι αγρότες ηλικίας έως 70 ετών, που λαμβάνουν αγροτικές επιδοτήσεις, δηλαδή άμεσες ενισχύσεις ΚΑΠ».\nΑπαντώντας στο ερώτημα για το κόστος της "Κάρτας Αγρότη", η κ. Παπαδοπούλου τονίζει πως «η συγκεκριμένη κάρτα δεν έχει έξοδα έκδοσης. Το μόνο έξοδο είναι το επιτοκιακό κόστος από τη χρήση της κάρτας και ανάλογα με το ποσό που χρησιμοποιείται κάθε φορά. Το κυμαινόμενο επιτόκιό της είναι χαμηλότερο από αυτό των κεφαλαίων κίνησης αγροτών. Αυτό όμως που είναι σημαντικό είναι το γεγονός ότι, επειδή η χρήση της κάρτας γίνεται σταδιακά και ο χρόνος χρήσης της είναι μικρότερος του έτους (π.χ. Φεβρουάριο με Νοέμβριο), η πραγματική επιτοκιακή επιβάρυνση διαμορφώνεται σε χαμηλότερα επίπεδα. Για παράδειγμα, αν κάποιος χρησιμοποιήσει σταδιακά το όριο της κάρτας για 6 μήνες, τότε η πραγματική επιτοκιακή επιβάρυνση διαμορφώνεται σε περίπου 3%. Προφανώς, για τους αγρότες που μέσα στο χρόνο δεν έκαναν χρήση της κάρτας το επιτοκιακό κόστος είναι μηδενικό».\nΑναφορικά με τα οφέλη που μπορεί να αποκομίσει ο παραγωγός από την "Κάρτα Αγρότη", η κ. Παπαδοπούλου επισημαίνει: «Με την κάρτα αγρότη έχει άμεση πρόσβαση σε ρευστότητα για αγορά εφοδίων και πληρωμές οφειλών που σχετίζονται με την παραγωγική διαδικασία, τη στιγμή που τη χρειάζεται. Επιπλέον, μειώνει το κόστος παραγωγής του, επειδή, παρόλο που πληρώνει με κάρτα, αγοράζει σε τιμές τοις μετρητοίς, ενώ παράλληλα παρακολουθεί πιο αποτελεσματικά το κόστος παραγωγής του. Τέλος, επειδή πληρώνει με κάρτα, λαμβάνει παραστατικά, τα οποία τον βοηθούν στην αποτελεσματικότερη κατανόηση του κόστους παραγωγής του και φυσικά μειώνουν το καθαρό εισόδημά του που φορολογείται, αφού αποδεικνύουν τις δαπάνες του».\nΣΥΜΒΟΛΑΙΑΚΗ ΤΡΑΠΕΖΙΚΗ - Μείωση κόστους και προβολή προϊόντων\nΠεραιτέρω διευκρινίσεις δίνει η κ. Παπαδοπούλου και σχετικά με τις νέες πρωτοβουλίες της τράπεζας στο χώρο της Συμβολαιακής Τραπεζικής.\n«Πρόσφατα η τράπεζα προχώρησε σε δύο νέες πρωτοβουλίες, διευρύνοντας το πεδίο της Συμβολαιακής. Το πρώτο σκέλος αφορά ουσιαστικά στη μείωση του κόστους παραγωγής. Ο αγρότης θα έχει τη δυνατότητα να αγοράσει τα αγροεφόδια σε χαμηλότερες τιμές. Η Τράπεζα Πειραιώς χρηματοδοτεί με κεφάλαια κίνησης και τις εταιρείες εμπορίας γεωργικών εφοδίων, ώστε να έχουν τη δυνατότητα καλύτερης πρόσβασης στους προμηθευτές και κυρίως μιας προνομιακής τιμολόγησης, αφού θα πληρώνουν κι αυτοί τοις μετρητοίς.\nΗ αρχή έγινε με τη γερμανική εταιρεία Bayer, η οποία ήρθε σε συμφωνία με την Τράπεζα Πειραιώς προς όφελος των καταστημάτων γεωργικών εφοδίων για την έγκαιρη προμήθεια των αγροεφοδίων σε ανταγωνιστικές τιμές.\nΤο έτερο σκέλος αφορά στη διάθεση και ουσιαστικά την προβολή των ποιοτικών προϊόντων των Ελλήνων παραγωγών. Κι εδώ έρχεται η σύνδεση με τον ξενοδοχειακό τομέα. Η Τράπεζα Πειραιώς χρηματοδοτεί τις ξενοδοχειακές μονάδες για την προμήθεια επώνυμων πιστοποιημένων προϊόντων από συνεταιρισμούς και επιχειρήσεις που είναι ενταγμένες στο Πρόγραμμα Συμβολαιακής Γεωργίας και Κτηνοτροφίας.\nΠρακτικά, οι επιχειρήσεις αυτές και οι συνεταιρισμοί συνάπτουν συμβόλαιο συνεργασίας με τα ξενοδοχεία. Η πρώτη συνεργασία είναι μεταξύ της Terra Creta, μιας από τις πλέον σύγχρονες καθετοποιημένες μονάδες ελαιολάδου, και του ξενοδοχειακού Ομίλου "Ledra Hotels and Villas", που περιλαμβάνει τις μονάδες: Domes of Elounda, Elounda Blue Hotel και Pleiades Luxurius Villas.\nΣημειώνεται ότι το βραβευμένο ξενοδοχείο Domes of Elounda είναι κάτω από την ομπρέλα της Autograph Collection Hotels του ομίλου Marriott International, η οποία με τον τρόπο αυτό κάνει το ντεμπούτο της στην Ελλάδα. Πρόκειται για το πρώτο ξενοδοχείο της Autograph Collection στην Ελλάδα, που βρίσκεται στην "καρδιά" ενός από τους πλέον δημοφιλείς προορισμούς του κόσμου».


filopoulos: ΤΑ ΡΑΝΤΕΒΟΥ ΤΟΥ ΘΑΝΑΤΟΥ\nΤο χρονικό του χουλιγκανισμού που φέτος φτάνει σε ανήκουστα επίπεδα\nΗ αιώνια διαμάχη μεταξύ των οργανωμένων συνδέσμων αθλητικών συλλόγων δεν φαίνεται πως θα κοπάσει ποτέ. Αντιθέτως, δείχνει να κορυφώνεται ολοένα και περισσότερο με τα θύματα να αυξάνονται και το «παιχνίδι» να σοβαρεύει επικίνδυνα. Χαρακτηριστικό παράδειγμα είναι η χθεσινή συμπλοκή που έλαβε χώρα στα Πετράλωνα όπου περίπου 100 ταραξίες με διακριτικά του Ολυμπιακού φέρονται να επιτέθηκαν στον σύνδεσμο του Παναθηναϊκού. Οι δύο πλευρές ήρθαν σε ρήξη χρησιμοποιώντας πέτρες, ξύλα, μολότοφ και μαχαίρια και έσπειραν τρόμο στην περιοχή. Τρεις άνθρωποι οδηγήθηκαν στο νοσοκομείο με τραύματα από μαχαίρι και μόνο τρεις από τους τουλάχιστον 100 που συμμετείχαν στα επεισόδια προσήχθησαν στην αστυνομία. Το χθεσινό περιστατικό φυσικά δεν είναι μεμονωμένο, έχουν προηγηθεί πολλά αντίστοιχα και με χειρότερες προεκτάσεις από αυτό. Διαβάστε το φετινό χρονικό της οπαδικής βίας:\n13 Αυγούστου: Άγνωστοι τοποθετούν τα ξημερώματα εκρηκτικό μηχανισμό σε σύνδεσμο του Παναθηναϊκού στην οδό Αχαρνών. Η έκρηξη προκάλεσε μικρής έκτασης πυρκαγιά και μεγάλες φθορές στην είσοδο του συνδέσμου.\n14 Ιουλίου: Άλλος ένας αυτοσχέδιος εκρηκτικός μηχανισμός εξερράγη τα ξημερώματα στον σύνδεσμο του Παναθηναϊκού στην πλατεία του Αγ. Νικολάου στα Πατήσια.\n30 Ιουνίου: Οργανωμένοι οπαδοί του Παναθηναϊκού πραγματοποιούν επίθεση στον σύνδεσμο του Ολυμπιακού στην οδό Δροσοπούλου της Κυψέλης. Οι δύο πλευρές ήρθαν στα χέρια προκαλώντας ζημιές στο κτίριο αλλά και στα γύρω παρκαρισμένα ΙΧ. Λίγες ώρες μετά, οι οπαδοί του Ολυμπιακού αντεπιτίθενται στον σύνδεσμο του Παναθηναϊκού στην οδό Παναγιωταρά στου Γκύζη. Τραγικός απολογισμός, δύο μαχαιρωμένοι άνθρωποι, ένας εξ’ αυτών με σοβαρό τραύμα στην κοιλιακή χώρα.\n16 Μαΐου: Δύο 29χρονοι κι ένας 40χρονος συλλαμβάνονται μετά από έρευνα της αστυνομίας στον σύνδεσμο του Παναθηναϊκού. Η αιτία ήταν ότι οι οπαδοί είχαν μετατρέψει το κτίριο σε αποθήκη όπλων. Συγκεκριμένα, μέσα στο κτίριο βρέθηκαν: -τέσσερις (4) εμπρηστικοί μηχανισμοί (μολότοφ), αποτελούμενοι από πλαστικές φιάλες νερού με βενζίνη και πάνω σε αυτές ήταν τυλιγμένες με μονωτική ταινία μεγάλες κροτίδες κινεζικής κατασκευής -1 σωστικό καπνογόνο -1 σφυρί θραύσης υαλοπινάκων -1 σφυρί-βαριοπούλα -1 λοστός σιδερένιος -1 μαχαίρι με λάμα μήκους 20 εκ. -1 αυτοσχέδιο πιστόλι-στυλό εκτοξεύσεως φωτοβολίδων -1 πλαστικό μπιτόνι 4 λίτρων με βενζίνη -1 πτυσσόμενο μεταλλικό γκλοπ και -1 αυτοσχέδιο χωνί το οποίο χρησιμοποιήθηκε για το γέμισμα των φιαλών με βενζίνη.\n6 Μαΐου: Μετά από λεκτική συμπλοκή μεταξύ οπαδών Ολυμπιακού και Παναθηναϊκού στον σύνδεσμο του Ολυμπιακού στην Κόρινθο, οι οπαδοί δίνουν ένα από τα «ραντεβού θανάτου» έξω από το κτίριο. Εκεί, οι οπαδοί του Ολυμπιακού περίμεναν τους «αντιπάλους» τους με καλάσνικοφ στα χέρια! Για άλλη μια φορά δεν θρηνήσαμε θύματα από θαύμα. Δώδεκα ριπές καλάσνικοφ είχαν ως αποτέλεσμα τον τραυματισμό δύο οπαδών του Παναθηναϊκού.\n27 Απριλίου: Ισχυρή έκρηξη στον σύνδεσμο του Ολυμπιακού στον Πύργο προκαλεί σοβαρές υλικές ζημιές σε καταστήματα και αυτοκίνητα. Πρόκειται για τη συνέχεια μιας διαμάχης με διάρκεια κατά της οποίας, «πράσινοι» οπαδοί ανατινάζουν συνδέσμους του Ολυμπιακού σε όλη την Πελοπόννησο.\n19 Φεβρουαρίου: Ύστερα από έκρηξη εκρηκτικού μηχανισμού στον σύνδεσμο του Ολυμπιακού που βρίσκεται στην οδό Δεληγιώργη στο Μεταξουργείο προκαλείται περιορισμένης έκτασης πυργκαγιά.\n18 Φεβρουαρίου: Πυρκαγιά προκλήθηκε τα ξημερώματα στα γραφεία του συνδέσμου του Ολυμπιακού στην Τρίπολη. Αιτία ήταν η ρίψη μολότοφ. Ευτυχώς η κατάσταση ήρθε υπό έλεγχο μετά από την έγκαιρη επέμβαση της Πυροσβεστικής.\n18 Ιανουαρίου: Κάτοικοι του Περιστερίου αναγκάζονται να δώσουν μάχη με τις φλόγες προκειμένου να περιορίσουν τη φωτιά που ξέσπασε στην οδό Εθνάρχου Μακαρίου, όπου βρίσκεται ο σύνδεσμος του Παναθηναϊκού. Από την καταστροφή δεν γλίτωσε ένα ΙΧ.\n29 ΑΥΓΟΥΣΤΟΥ 2011 επεισόδια σημειώθηκαν στα Πετράλωνα, ανάμεσα σε οπαδούς του Ολυμπιακού και του Παναθηναικού, με συνέπεια να τραυματιστούν τρία άτομα και να διακομιστούν στο νοσοκομείο. Περίπου εκατό άτομα, (η Αστυνομία εκτιμά ότι ήταν οπαδοί του Ολυμπιακού) έφτασαν με μηχανάκια στα Πετράλωνα και επιτέθηκαν στον σύνδεσμο του Παναθηναϊκού στην οδό Κυριαδών. Οι δράστες επιτέθηκαν με λοστούς, πέτρες και άλλα αντικείμενα. Εσπασαν την τζαμαρία του συνδέσμου στη συνέχεια συνεπλάκησαν με οπαδούς του Παναθηναικού. Τρία άτομα τραυματίστηκαν από αιχμηρό αντικείμενο και διακομίστηκαν στο νοσοκομείο.\n05 ΣΕΠΤΕΜΒΡΙΟΥ 2011 Φονική συμπλοκή οπαδών- ένας νεκρός, 2 τραυματίες!Στην παραλιακή λεωφόρο του Ηρακλείου Περίπου 30 άτομα συνεπλάκησαν με τραγικά αποτελέσματα Ένας νεαρός Ηρακλειώτης νεκρός και δύο τραυματίες είναι ο τραγικός απολογισμός συμπλοκής μεταξύ οπαδών που σημειώθηκε τα ξημερώματα στην παραλιακή λεωφόρο του Ηρακλείου Η κατάσταση ξέφυγε από τον έλεγχο και ένας 21χρονος χτύπηθηκε θανάσιμα από μαχαίρι στη δεξιά κοιλία και τον αριστερό θώρακα, ενώ όταν διεκομίσθη στο Βενιζέλειο νοσοκομείο, στις 03.55 ήταν ήδη νεκρός Δύο ακόμα νέοι μεταφέρθηκαν με τραύματα στο Βενιζέλειο νοσοκομείο. .\n19 ΣΕΠΤΕΜΒΡΙΟΥ 2011 Μαχαίρωσαν αστυνομικούς στην Πεύκη\nΕπίθεση από ομάδα περίπου 20 ατόμων δέχτηκαν δύο αστυνομικοί στην Πεύκη. Οι αστυνομικοί που επέβαιναν σε ιδιωτική μοτοσυκλέτα και ήταν εκτός υπηρεσίας, επέστρεφαν από τον αγώνα του Ολυμπιακού με την Ξάνθη στο Γ. Καραϊσκάκης, φορώντας κασκόλ της ομάδας. Όταν έφτασαν στην Πεύκη, περίπου 20 άτομα τους επιτέθηκαν και τους ξυλοκόπησαν, μαχαιρώνοντας μάλιστα τον έναν εκ των δύο Ειδικών Φρουρών. Οι δράστες φεύγοντας άρπαξαν και τη μοτοσυκλέτα, ιδιοκτησίας του ενός αστυνομικού. Τα θύματα μεταφέρθηκαν στο νοσοκομείο όπου νοσηλεύονται εκτός κινδύνου. Η αστυνομία εξετάζει όλα τα ενδεχόμενα, με πιο πιθανό τις οπαδικές διαφορές\n29 ΟΚΤΩΒΡΙΟΥ Σοβαρά επεισόδια στο Μαρκόπουλο και διακοπή αγώνα βόλεϊ γυναικών\nΠρωτοφανούς έκτασης επεισόδια, για αγώνα βόλεϊ γυναικών, σημειώθηκαν το βράδυ στο κλειστό του Μαρκοπούλου που είχαν ως συνέπεια την οριστική διακοπή της αναμέτρησης Μαρκόπουλου-Παναθηναϊκός για την Α1 γυναικών. Όλα ξεκίνησαν σχεδόν με την έναρξη και ενώ το σκορ στο πρώτο σετ ήταν 2-1 υπέρ των γηπεδούχων. Σ' εκείνο το σημείο μια ομάδα νεαρών χωρίς διακριτικά εισέβαλε στο παρκέ πετώντας πέτρες, ξύλα και γενικώς ότι είχαν μαζί τους.\nΕπικράτησαν συνθήκες κόλασης αλλά και πανικού, καθώς έπεφταν βροχή οι κροτίδες, οι πέτρες και τα καδρόνια και απειλήθηκε η σωματική ακεραιότητα των φιλάθλων. Οι φίλαθλοι και των δύο ομάδων προσπάθησαν να αποχωρήσουν από το γήπεδο, στο οποίο πρέπει να τονιστεί δεν υπήρχε ισχυρή αστυνομική δύναμη, γεγονός που επέτρεψε τη σύρραξη να γενικευτεί. Να σημειωθεί ότι οι αστυνομικές δυνάμεις κατέφυγαν στη ρίψη δακρυγόνων ενώ στο γήπεδο υπήρχαν και περίπου 250 μικρά παιδιά από τις ακαδημίες του Μαρκοπούλου. Όταν εκκενώθηκε το γήπεδο, το ξύλο συνεχίστηκε με τα ΜΑΤ συνεχίστηκε στον περιβάλλοντα χώρο του γηπέδου. Το παιχνίδι διακόπηκε, καθώς στον αγωνιστικό χώρο υπήρχαν πέτρες και διάφορα αντικείμενα. Εκτός των άλλων η ατμόσφαιρα από τα βεγγαλικά και τα δακρυγόνα ήταν αποπνικτική.\nΟι αθλήτριες των δύο ομάδων αποχώρησαν από το γήπεδο δίχως να φορούν διακριτικά υπό το φόβο νέων επεισοδίων. Η ελληνική ομοσπονδία (ΕΟΠΕ) θα ορίσει νέα ημερομηνία διεξαγωγής του αγώνα.\nΜε γραπτή του δήλωση ο πρόεδρος της ΕΟΠΕ, Αχιλλέας Μαυρομάτης καταδίκασε τα επεισόδια. Η γραπτή δήλωση του κ.Μαυρομάτη αναφέρει τα παρακατω:\n"Εκφράζω τη θλίψη μου για τα συμβάντα στον αγώνα Μαρκόπουλο - Παναθηναϊκός τα οποία όπως όλα δείχνουν προκλήθηκαν από άτομα που δεν έχουν σχέση με το άθλημα του βόλεϊ. Στη δύσκολη συγκυρία που διανύουμε, πρέπει να υπάρξει ακόμα μεγαλύτερη συσπείρωση όλων των δυνάμεων του αθλήματος προκειμένου να το προστατεύσουμε από ξένα προς σε αυτό φαινόμενα βίας".\nΚοινώς, μία ακομα μαύρη σελίδα στην ιστορία του ελληνικού αθλητισμού..\n28 Νοεμβριος 2011 Επεισόδια με μαχαιρωμένο στην Κυψέλη\nΕπίθεση αγνώστων έγινε σε σύνδεσμο του Ολυμπιακού στην Κυψέλη με ένα τραυματία να δέχεται μαχαιριάΠερίπου 40 άτομα που επέβαιναν σε μηχανάκια επιτέθηκαν με μολότοφ σε γραφεία συνδέσμου του Ολυμπιακού στην Κυψέλη.\nΟι άγνωστοι προκάλεσαν ζημιές σε αυτοκίνητα που ήταν σταθμευμένα έξω από τα γραφεία, στη γωνία Ανάφης και Δροσοπούλου\nμε καλυμμένα τα πρόσωπά τους, έριξαν στα γραφεία δύο μολότοφ, προκαλώντας πυρκαγιά αλλά και ζημιές\nσε τρία αυτοκίνητα που ήταν σταθμευμένα έξω από το σύνδεσμο,\nΛίγα μέτρα πιο μακριά όμως οι κάτοικοι της περιοχής έκαναν αναφορές για συμπλοκές που έγιναν, στις οποίες μάλιστα τραυματίστηκε και ένα άτομο από μαχαίρι.\n13/ΙΟΥΝΙΟΥ/2012Ι σχυρότατο χτύπημα στον χουλιγκανισμό εκτιμάται ότι επέφεραν οι διωκτικές αρχές με τη σύλληψη 34 ατόμων-οπαδών του ΠΑΟΚ που κατηγορούνται για συμμετοχή σε διάφορα κρούσματα οπαδικής βίας που εκδηλώθηκαν τους τελευταίους μήνες στη Θεσσαλονίκη. Η Αστυνομία αναζητά επιπλέον 57 ομοϊδεάτες τους που φέρονται να «πρωταγωνίστησαν» στα επεισόδια, και άλλα 81 άτομα που κατηγορούνται για παραβάσεις του νόμου περί ναρκωτικών.\nΟι διωκτικές αρχές αναφέρονται σε εγκληματική οργάνωση που σχεδίαζε και εκτελούσε τις επιθέσεις της σε βάρος οπαδών αντίπαλων ομάδων, γραφείων συνδέσμων άλλων σωματείων και αστυνομικών. Ανάμεσα στους συλληφθέντες, είναι τέσσερα άτομα που φέρονται ότι είχαν «ηγετικό ρόλο», καθώς, ήταν αυτοί που επέλεγαν τους «στόχους» και σχεδίαζαν τα «χτυπήματα».\nΟι τέσσερις αποκαλούμενοι ως«αρχηγοί» ήταν επικεφαλής γραφείων συνδέσμων οπαδών του ΠΑΟΚ, ενώ εκτεταμένη ήταν, όπως έγινε γνωστό από την Αστυνομία, η διακίνηση ναρκωτικών ουσιών μεταξύ των μελών των συνδέσμων.\nΡόπαλα που εντοπίστηκαν και κατασχέθηκαν μετά από συλλήψεις 34 ατόμων για συγκρότηση, ένταξη και διεύθυνση εγκληματικής οργάνωσης. Η παρουσίαση της υπόθεσης πραγματοποιήθηκε στην Αστυνομική Διεύθυνση Θεσσαλονίκης.\nO διευθυντής ασφαλείας Θεσσαλονίκης, Αθηναγόρας Παζαρλής, τοποθετήθηκε για την υπόθεση λέγοντας τα εξής:\n"Χθες τις πρώτες πρωινές ώρας έγινε επιχείρηση 190 αστυνομικών της διεύθυνσης ασφάλειας Θεσσαλονίκης (σ.σ. με την συνδρομή και άλλων υπηρεσιών της Αστυνομίας). Συνελήφθησαν 34 άτομα γιατί τουλάχιστον από το έτος 2010, είτε ως επικεφαλής συνδέσμων είτε ως μέλη είχαν στόχο να διενεργούν επιθέσεις κατά προσώπων και γραφεία συνδέσμων άλλων ομάδων καθώς και διακίνηση ναρκωτικών κυρίως μεταξύ των μελών των συνδέσμων. Η έρευνα ξεκίνησε από τις 11 Νοεμβρίου.\nΣε βάρος των συλληφθέντων σχηματίζεται δικογραφία για "εγκληματική οργάνωση" και για τις κατά περίσταση κατηγορίες της:"απόπειρας ανθρωποκτονίας","ληστείας","βαριάς σωματικής βλάβης","εμπρησμού","παραβάσεις σχετικές με τις εκρηκτικές ύλες",παραβάσεις του νόμου "περί όπλων" και του νόμου "περί ναρκωτικών"......\nΑναρτήθηκε από filopoulos στις 4:02 π.μ.\nΕτικέτες Η αιώνια διαμάχη μεταξύ των οργανωμένων συνδέσμων δεν φαίνεται πως θα κοπάσει ποτέ.


Χάσουν βάρος tamil\nΤο έλαιο καρύδας και τα αποτελέσματα απώλειας βάρους - Πώς να αδυνατίσετε ένα λιπαρό σκυλί\nΑυτό που πρέπει να αναζητήσετε είναι το έξτρα παρθένο έλαιο καρύδας που διατηρεί όλα τα θρεπτικά του συστατικά και τις ιδιότητες. Μέταλλα ασβέστιο σίδηρο, μαγγάνιο, κάλιο ψευδάργυρο και μαγνήσιο. Περιέχει ένα μοναδικό συνδυασμό λιπαρών οξέων με ισχυρές επιδράσεις στο μεταβολισμό. Το λάδι καρύδας είναι κυρίως μέσης αλυσίδας λιπαρό οξύ ( mcfa) και τα αποτελέσματα της mcfa σε λάδι καρύδας είναι διαφορετικά από την lcfa που βρέθηκε σε άλλα τρόφιμα. Το έλαιο καρύδας και τα αποτελέσματα απώλειας βάρους. Πατέρας και γιος πραγματοποίησαν παρέα το ταξίδι απώλειας βάρους και τα αποτελέσματα είναι εντυπωσιακά! 5) Κρατήστε υπό έλεγχο την πρόσληψη θερμίδων σας: Αλλάξτε τα τρόφιμα υψηλής θερμιδικής αξίας με τροφές πλούσιες σε φυτικές ίνες και νερό για να ξεπεράσετε το πλατό απώλειας βάρους. Το νερό και το γάλα από το καρύδι ( που προέρχονται από το χυμό κρέατος καρύδας) καθώς και από το λάδι και τα φρούτα, γεμίζουν με θρεπτικά συστατικά όπως οι βιταμίνες c και Β- σύμπλοκο. Anthony Robles: Ο παλαιστής που γεννήθηκε με ένα πόδι και διέπρεψε στην πάλη!\nΑυτό που πρέπει να αναζητήσετε είναι το έξτρα παρθένο έλαιο καρύδας που διατηρεί όλα τα θρεπτικά του συστατικά και τις ιδιότητες. Βέβαια είναι πολύ πιο ακριβό. Το έλαιο καρύδας περιέχει τα.\nForskolina en farmacias peru\nΚετόνη χάπια απώλειας βάρους\nΠράσινες κάψες καφέ για αναθεωρήσεις απώλειας βάρους\nΈχασα πολύ βάρος ενώ ήταν έγκυος\nΟι ερευνητές γνωρίζουν πλέον ότι η απώλεια βάρους που οφείλεται στο έλαιο καρύδας σχετίζεται με το μήκος της αλυσίδας λιπαρών οξέων που περιέχονται σε αυτό. Επομένως, το λάδι καρύδας μπορεί να υποστηρίξει μια υγιεινή διατροφή απώλειας βάρους, βασισμένη σε πραγματικό φαγητό, αλλά μην περιμένετε να κάνει θαύματα από μονή της. Το έλαιο καρύδας ενυδατώνει το δέρμα σε βάθος και « κλειδώνει» την υγρασία, προλαμβάνοντας την ξηρότητα που οφείλεται συνήθως στην έλλειψη βιταμινών.\nΕπιπρόσθετα τα κορεσμένα λιπαρά που βρίσκονται στο έλαιο καρύδας δεν είναι σαν αυτά που προέρχονται από το κρέας και τα τυριά, αλλά μια ασυνήθιστη ποιότητα λιπαρών οξέων μέσης αλύσου ή τριγλυκερίδια μέσης αλύσου ( ΤΜΑ). Το έλαιο καρύδας είναι το πιο φιλικό προς το βάρος βάρος απώλειας βάρους στον κόσμο.\nΕκτυπώσιμο σχέδιο γεύματος για να χάσετε βάρος\nΠώς να καθορίσετε μακροεντολές για απώλεια λίπους\nDr franks κοιλιακό λίπος αναθεωρήσεις λίπους\nΠαρακολούθηση απώλειας λίπους vs πάχος


Τον Μάρτιο επιστρέφει στη σκηνή ο Τζίμης Πανούσης(βίντεο) - onGREECE 24\nΤον Μάρτιο επιστρέφει στη σκηνή ο Τζίμης Πανούσης(βίντεο)\nΟ “πολύ σκληρός για να πεθάνει” Τζιμάκος ανεβαίνει και πάλι στη σκηνή μετά τη σοβαρή περιπέτεια της υγείας του!\nΟ “βιονικός” -όπως αναφέρει ο ίδιος- Τζίμης Πανούσης συνεχίζει τις εμφανίσεις του στο Κύτταρο, εκεί από όπου σταμάτησε στις αρχές Δεκεμβρίου “λόγω αιφνίδιου θανάτου που… αναβλήθηκε επ’ αόριστον”, δηλώνει χωρίς να χάσει το χιούμορ του. Έτσι, από τις 9 Μαρτίου και όλα τα Παρασκευοσάββατα του μήνα, ο ανατρεπτικός performer συνεχίζει την παράσταση-γελοιόδραμα “Όλοι οι Χαζοί Μπορούμε” “για δυνατές συγκινήσεις και αναπάντεχα απρόοπτα” και ελπίζουμε μόνο ευχάριστα θα μας επιτρέψετε να συμπληρώσουμε εμείς.\nΝα θυμίσουμε ότι το βράδυ της Παρασκευής 1η Δεκεμβρίου κατά τη διάρκεια του προγράμματός του στο Κύτταρο, ο Τζίμης Πανούσης κατέρρευσε επί σκηνής μετά από κρίση κολπικής μαρμαρυγής. Ανάμεσα στο κοινό που παρακολουθούσε την παράσταση βρίσκονταν δύο γιατροί, οι οποίοι και τού προσέφεραν τις πρώτες βοήθειες, ενώ όλο αυτό το διάστημα νοσηλευόταν στο νοσοκομείο «Ελπίς».\nΣύμφωνα με πληροφορίες του Reader.gr ο Τζίμης Πανούσης έχει βγει από το νοσοκομείο και “νιώθει καλύτερα από ποτέ”, ετοιμάζοντας τις επικείμενες εμφανίσεις του και ανυπομονώντας να ανέβει και πάλι στη σκηνή.\nΤο Reader.gr είχε συναντήσει πρόσφατα τον Τζίμη Πανούση στο σπίτι του στο Ψυχικό, με αφορμή την έναρξη του “πρώτου” κύκλου εμφανίσεων στο Κύτταρο για την παράσταση «Όλοι οι χαζοί μπορούμε».\nΑρθρο απο Reader.gr


Ερώτηση Τσουρή για τη Λειτουργία Παιδιατρικής Κλινικής στο «Σκυλίτσειο» Νοσοκομείο Χίου | Chios News\nΑρχική Νέα Ελλάδα - Κόσμος Ερώτηση Τσουρή για τη Λειτουργία Παιδιατρικής Κλινικής στο «Σκυλίτσειο» Νοσοκομείο Χίου\nΕρώτηση Τσουρή για τη Λειτουργία Παιδιατρικής Κλινικής στο «Σκυλίτσειο» Νοσοκομείο Χίου\n“Η λειτουργία Παιδιατρικής Κλινικής στο «Σκυλίτσειο» Νοσοκομείο Χίου, αποτελεί πάγιο αίτημα της τοπικής κοινωνίας. Παρόλ’ αυτά, μέχρι σήμερα αυτό δεν έχει γίνει δυνατό, παρά τις επαναλαμβανόμενες κάθε τρείς μήνες, και επί δύο χρόνια, εξαγγελίες των Διοικήσεων του Νοσοκομείου.\nΣτις 15 Μαΐου, ο Διοικητής ανακοίνωσε δημόσια τη λειτουργία της στις 19 του ίδιου μήνα”, τονίζει σε ερώτησή της προς τον υπουργό Υγείας η βουλευτής Χίου του ΠΑΣΟΚ Ελπίδα Τσουρή τονίζοντας ότι στις 5 Ιουνίου διαπίστωσε η ίδια ότι η κλινική δεν λειτουργεί όπως επίσης ότι υπάρχει πρόβλημα με τον εξοπλισμό που είχε παραγγελθεί το 2004…\n“Μετά από επιτόπια επίσκεψη, στις 5 Ιουνίου, (τονίζει η κα Τσουρή) διαπιστώθηκε ότι, όχι μόνο η Κλινική δεν λειτουργεί, αλλά ότι επικρατούν και απαράδεκτες συνθήκες νοσηλείας των παιδιών με ό,τι αυτό συνεπάγεται για τα ίδια και τις οικογένειές τους.\nΑπαράδεκτη και επικίνδυνη χαρακτηρίζεται η αντίδραση του Διοικητή, μετά τη δημοσιότητα που πήρε το θέμα, ο οποίος, ούτε λίγο ούτε πολύ, με δηλώσεις του στα τοπικά ΜΜΕ, ανέφερε, μεταξύ άλλων:\n1. Ο εξοπλισμός της Κλινικής, ο οποίος είχε παραγγελθεί το 2004, αγνοείται. Μάλιστα, ο κ. Διοικητής δεν γνωρίζει που βρίσκεται, πώς και αν χρησιμοποιήθηκε και από ποιους!\n2. Απειλεί με πειθαρχική δίωξη τη Διευθύντρια της Νοσηλευτικής Υπηρεσίας, επειδή ……. τον είχε διαβεβαιώσει ότι ο εξοπλισμός υπάρχει, κάτι που ο ίδιος, προφανώς, δεν φρόντισε να διαπιστώσει, και χωρίς να ενημερωθεί από το αρμόδιο τμήμα Προμηθειών!\n3. Επιτέθηκε με ανοίκειο τρόπο στη Βουλευτή του Νομού, επειδή άσκησε τα καθήκοντά της, καταγγέλοντάς την, περίπου, για υπονόμευση της λειτουργίας του Νοσοκομείου!\nΕίναι προφανές ότι ο Διοικητής του Νοσοκομείου, επιτιθέμενος, κατά πάντων, και μη αναλαμβάνοντας τις ευθύνες του, προσπαθεί να καλύψει ανεπάρκειες, ψευδείς υποσχέσεις και δυσλειτουργίες στη λειτουργία του Νοσοκομείου.\n1. Ο εξοπλισμός της Παιδιατρικής Κλινικής του Σκυλίτσειου Νοσοκομείου, ο οποίος υποτίθεται ότι υπήρχε, τι περιελάμβανε, ποια αξία είχε, που βρίσκεται, σήμερα, και γιατί ο Διοικητής αγνοεί το αν και πώς χρησιμοποιήθηκε;\n2. Έχει παραγγελθεί νέος εξοπλισμός; Αν, ναι, τι περιλαμβάνει και ποια είναι η συνολική του αξία; Με ποια διαδικασία παραγγέλθηκε και πότε θα παραδοθεί; Δικαιολογείται η παραγγελία νέου εξοπλισμού, όταν ο προηγούμενος αγνοείται;\n3. Το Υπουργείο θεωρεί δικαιολογημένες και βάσιμες τις απειλές κατά εργαζόμενων και την άσκηση πειθαρχικών διώξεων εναντίον τους, για λόγους οι οποίοι δεν εμπίπτουν στις αρμοδιότητές τους;\n4. Όφειλε ή όχι ο Διοικητής, πριν ανακοινώσει τη λειτουργία της Παιδιατρικής Κλινικής, να έχει βεβαιωθεί ότι συντρέχουν όλες οι νόμιμες, για αυτό, προϋποθέσεις;\n5. Το Υπουργείο θεωρεί συνάδουσα με τα καθήκοντα του Διοικητή Νοσοκομείου τη συκοφαντική επίθεση, κατά της Βουλευτή του Νομού;\n6. Πότε θα λειτουργήσει η Παιδιατρική και με ποιο προσωπικό;”, καταλήγει η ερώτηση.


Θα σημάνει ο Τραμπ τον ξαφνικό θάνατο της bull market; | naftemporiki.gr\nΘα σημάνει ο Τραμπ τον ξαφνικό θάνατο της bull market;\nΑντιμέτωπος με σκάνδαλα και πιέσεις, ο Ντόναλντ Τραμπ προειδοποίησε: «Εάν με καθαιρέσουν, η χρηματιστηριακή αγορά θα καταρρεύσει. Όλοι θα γίνουν πολύ φτωχοί». Πόση βάση έχει ο ισχυρισμός του; Θα είναι άραγε οι πολιτικοί πονοκέφαλοι του Αμερικανού προέδρου ο παράγοντας εκείνος που θα σημάνει τον ξαφνικό θάνατο της μακροβιότερης bull market όλων των εποχών;\nΤo εντυπωσιακό ρεκόρ της Wall Street έρχεται σε μία περίοδο κατά την οποία η αμερικανική οικονομία αναπτύσσεται δυναμικά, χάρη και στις τεράστιες φοροελαφρύνσεις της κυβέρνησης Τραμπ, που με τη σειρά τους βοήθησαν τα επιχειρηματικά κέρδη να «φουσκώσουν».\nΟι φοροελαφρύνσεις, οι δεσμεύσεις για αύξηση των δαπανών σε υποδομές, η χαλάρωση του πλαισίου για τον χρηματοπιστωτικό τομέα και η στήριξη του τομέα ορυκτών καυσίμων- κόντρα στην πολιτική της προηγούμενης κυβέρνησης- έχουν στηρίξει την πιο πρόσφατη φάση της χρηματιστηριακής κούρσας- για την οποία εκφράζονται πάντως αμφιβολίες ως προς το πόσο υγιής είναι. Στηριζόμενος στην παραδοχή αυτή, ο Αμερικανός πρόεδρος μπορεί λοιπόν να υποστηρίξει ότι ενδεχόμενη αποπομπή του θα σήμαινε την απότομη άρση των στηριγμάτων της Wall Street και τελικά την κατάρρευσή της.\nΒεβαίως ο Τραμπ θα πρέπει να θυμάται ότι η άνοδος, που έχει διαρκέσει περισσότερες από 3.450 ημέρες ή σχεδόν 9,5 χρόνια, έχει αψηφήσει από το 2009 την κρίση χρέους στην Ευρωζώνη, την υποβάθμιση της αμερικανικής οικονομίας, την άνοδο του λαϊκισμού και της ακροδεξιάς διεθνώς το Brexit, μία «τοξική» προεκλογική εκστρατεία στις ΗΠΑ και φυσικά την μεγάλη έκπληξη του αποτελέσματος της κάλπης του Νοεμβρίου 2016.\nΟι πάσης φύσεως γεωπολιτικές εντάσεις δεν τρόμαξαν την αγορά, που πιο πρόσφατα έχει αντέξει- όχι χωρίς κόστος- τις αναταράξεις από τον εμπορικό πόλεμο, που κήρυξε ο Αμερικανός πρόεδρος στους μεγάλους εταίρους των ΗΠΑ, την αμφισβήτηση του ΝΑΤΟ και τα απρόβλεπτα ξεσπάσματά του στο Twitter.\nΌπως σχολίαζαν αναλυτές στο CNN Money και το CNBC, σε περίπτωση αποπομπής του Τραμπ, θα επικρατήσει βεβαίως πολιτική αναταραχή, αλλά είναι αμφίβολο εάν αυτή θα σταθεί ικανή να τρομάξει τη Wall Street. Kαι τούτο γιατί ο αντιπρόεδρος, Μάικ Πενς, που θα αναλάβει τα ηνία, όπως και συνολικά το Ρεπουμπλικανικό Κόμμα, είναι βέβαιο ότι θα επιμείνουν στις φιλικές προς τις επιχειρήσεις πολιτικές.\nΑυτό που ενδεχομένως να απουσιάζει, τονίζουν, είναι οι οξύτατες εμπορικές αντιπαραθέσεις και η ανησυχία για απρόβλεπτες κινήσεις και δυσάρεστες εκπλήξεις. Θα διαμορφωθεί, επομένως, εξηγούν ένα περιβάλλον ακόμη πιο ευνοϊκό για χρηματιστηριακό ράλι.\nΣτην πραγματικότητα η αγορά έχει η ίδια αποκαλύψει ότι κινείται με βάση τα οικονομικά και όχι πολιτικά δεδομένα. Το ράλι το πιστώνεται σε πολύ μεγαλύτερο βαθμό η Federal Reserve από ό,τι ο Μπαράκ Ομπάμα στις δύο θητείες του ή ο Ντόναλντ Τραμπ σήμερα. Οι εντυπωσιακές ενέσεις ρευστότητας και οι μειώσεις επιτοκίων ήταν το κλειδί για την άνοδο των χρηματιστηρίων διεθνώς και όχι μόνο στις ΗΠΑ.\nΕπομένως το κλειδί για το πότε θα έρθει η διόρθωση βρίσκεται και πάλι στην αμερικανική κεντρική τράπεζα και στο πόσο επιθετικά θα συνεχίσει τις αυξήσεις επιτοκίων. Αν κινηθεί πιο γρήγορα από όσο αντέχει η οικονομία και βάλει φρένο στην ανάπτυξη, οι ρευστοποιήσεις δεν θα αργήσουν να έρθουν.\nΤέλος, τον «θάνατο» της bull market ενδεχομένως να φέρει το «γήρας». Η τόσο μακρά περίοδος ανόδου σημαίνει ότι οι αποτιμήσεις των αμερικανικών μετοχών βρίσκονται στα ύψη. Η κάμψη τους ίσως δεν αργεί.


##### Μαύροι γυμνές εικόνες – DeepNude: Η εφαρμογή που δημιουργούσε γυμνές.\nBlog Home » Μαύροι γυμνές εικόνες\nTagged with: γίνει Γυμνές Παυλίνα Κωσταγιού εικόνς τραγουδίστρια φωτογραφίες Πανδώρας · Ίσως ανακαλύφθηκε η δεύτερη μεγαλύτερη μαύρη τρύπα στον γαλαξία μας. Nude αισθησιακή γυναίκα μαύροι γυμνές εικόνες το τηλέφωνο στο σπορείο. Η μαύρη εθνική γυμνή νέα γυναίκα παίρνει το ντους.\nΠερισσότερες παρόμοιες στοκ εικόνες. Σάλος με τις γυμνές φωτογραφίες πασίγνωστης τραγουδίστριας. Γοητευτικό κορίτσι που φορά το μαύρο καπέλο με γυμνό.\nΚατεβάστε αυτή την δωρεάν εικόνα σχετικά με Μαύρο Παιδί Γυμνή Παιδιά Γυμνός από την τεράστια βιβλιοθήκη ελεύθερων πνευματικών δικαιωμάτων εικόνων και. Nude προκλητική αισθησιακή εθνική μαύρη αφρικανικός-αμερικανική γυναίκα. Nude τόπλες νέο αφρικανικός-αμερικανικό θηλυκό μοντέλο με τα πράσινα χείλια που φορούν την περούκα. Κολάζ της γυναίκας δύο επιχειρήσεων στο άσπρο υπόβαθρο στοκ εικόνες. Μαορί! [εικόνες]. Μαορί, αμήχανη στιγμή, πρίγκιπας Κάρολος.\nΒρώμικα γυμνά πόδια γυναικών στη μαύρη άμμο. Μαύρη γυμνή σκιαγραφία φωτογραφιών δέντρων που απομονώνεται στο άσπρο μαύροι γυμνές εικόνες. Γυμνή εθνική μαύρη γυναίκα στην υπερβολή makeup. Ασιάτης/ισσα Mia πορνό μαύρη nude multiethnic γυναίκα του ινδικού και αφρικανικού μίγματος στο κόκκινο σπορείο πολυτέλειας. Το 2017, κάποια ολλανδικά μέσα ενημέρωσης είχαν αναφέρει ότι η αστυνομία είχε βρει στον υπολογιστή του van der K.\nΓυναίκα σε ένα μαύρο φόρεμα με γυμνό πίσω σε ένα άσπρο υπόβαθρο - εικόνα από πίσω. Ο προκλητικός μαύρος με το γυμνό σώμα ψάχνει τα χρήματα στις τσέπες παρεμβολών σακακιού του. Μαύρες γυμνές δέντρα και ρίζες επίσης corel σύρετε το διάνυσμα απεικόνισης.\nΑπομονωμένη μαύρη γυμνή απεικόνιση δέντρων. Κατεβάστε αυτή την δωρεάν εικόνα σχετικά με Φως Art Γυναίκα από την τεράστια βιβλιοθήκη ελεύθερων πνευματικών. Βρείτε εικόνες για Γυμνές Γυναίκες. Η Κάιλι Τζένερ ποζάρει ολόγυμνη στο πλευρό του συντρόφου της [εικόνα]. Γυμνή έγκυος κυρία που παρουσιάζει την πολύ μεγάλη. Δωρεάν για. Περιεχόμενο για ενήλικες Ασφαλής Αναζήτηση Μοντέλο, Γυναίκα, Νέος, Όμορφη, Μαύρο.\nΝέα προκλητική nude εθνική μαύρη αφρικανικός-αμερικανική γυναίκα. Τζέρσεϋ που απομονώνεται σε ένα μαύρο υπόβαθρο. Οι Σχεδιαστές Επέλεξαν Επίσης αυτές τις Μαύροι γυμνές εικόνες Φωτογραφίες. Λήψη 5 εικόνων δωρεάν. Ξεκινήστε τη. Η Ζέτα Μακρυπούλια με σέξι μαύρο φόρεμα. Φως, Art, Γυναίκα, Γυμνό, Άσπρο Μαύρο.\nΜια όμορφη γυμνή γυναίκα μαύρων Αφρικανών που. Η στιγμή που ο πρίγκιπας Κάρολος ήρθε αντιμέτωπος με έναν.\nΗ Μπέλα Θορν δημοσίευσε στο Twitter γυμνές φωτογραφίες της, τις οποίες ισχυρίζεται πως χρησιμοποιούσε ένας χάκερ για να την απειλεί. Δείτε περισσότερες ιδέες σχετικά με Ασπρόμαυρο, Γυμνή φωτογράφηση. Γυμνά δέντρα στο δάσος σε γραπτό. Παυλίνα Κωσταγιού: Οι γυμνές φωτογραφίες, πριν γίνει τραγουδίστρια. Εικόνα του προκλητικού στοχαστικού ανθοκόμου που φορά τη μαύρη ποδιά στο γυμνό σώμα μεταξύ των λουλουδιών. Απεικόνιση με το γυμνό δέντρο που απομονώνεται στην.\nDeepNude: Η εφαρμογή που δημιουργούσε γυμνές φωτογραφίες γυναικών έκλεισε την πρώτη μέρα κυκλοφορίας της. Καλλιτεχνική γραπτή φωτογραφία. εικόνα από κλασσικός, arroyos. Λήψη 145 μαύρη μαύροι γυμνές εικόνες γυναίκα Δωρεάν Στοκ Φωτογραφίες ή από $0.20USD.\nΓυμνή με μια μαύρη περούκα απολαμβάνει ένα χαλαρωτικό μπάνιο στη μπανιέρα της. Μοντέρνη γυμνή κυρία χρυσό headpiece που φαίνεται μακριά απομονωμένη στο Μαύρο.\nΜαύρος ανασκόπησης η πρώην γυμνή έγκυος σκηνική γυναίκα εγκυμοσύνης της. Μορφάζοντας μαύρη γυναίκα στην υπερβολή makeup στοκ εικόνα με.\nΤα παιδιά του Φωτός»: Οταν η φωτογράφος Calliope απαθανάτισε γυμνή την κόρη της Ελπίδας [εικόνα]. Γυμνό ξίφος ιππικού του Τσερκέζου στο μαύρο υπόβαθρο. Tόσο που δεν δίστασε να τουιτάρει την εικόνα με το που τελείωσε. Κατεβάστε αυτή την δωρεάν εικόνα σχετικά με Γυναίκα Γυμνή Σέξι Μαύρο Και από την τεράστια βιβλιοθήκη ελεύθερων πνευματικών δικαιωμάτων εικόνων και. Η Ηρα Κατσαντώνη με μαύρο φόρεμα περπατάει δίπλα. Γυμνό σώμα μαύρων γυναικών στο πίσω φως σε γραπτό.\nΓυμνή ώμων γυναίκα αφροαμερικάνων πορτρέτου χαμογελώντας. Το αποδεικνύει μια φωτογραφία που ανέβασε στο Instagram. Δέντρο με τη σκιαγραφία συστημάτων ρίζας στο άσπρο υπόβαθρο, μαύρη καφετιά δρύινη περίληψη Λεπτομερής εικόνα διάνυσμα.…\nΕθνική ισπανική μητέρα που θηλάζει το γιο της στοκ εικόνες. Μαύρη γυμνή γυναίκα στην άσπρη μπλούζα, λεπτά πόδια.…\nNude νέο stripper χορευτών τέχνης πρότυπο αφρικανικός-αμερικανικό θηλυκό εξωτικό με τα μακριά πόδια που συμπιέζουν την άκρη της. Αφόρητα σέξι η Ζέτα Μακρυπούλια -Το γυμνό (από τη μια πλευρά) φόρεμα που φόρεσε στο The Final 4 [εικόνες]. Γυναίκα με τα γυμνά πόδια στο νερό στη μαύρη παραλία, νησί Santorini.…\nprevious post: Πρωκτικό πόρνη πορνό\nnext post: Δωρεάν XXX βίντεο για να κατεβάσετε\nΗ όμορφη μαύρη εθνική γυμνή νέα γυναίκα παίρνει το ντους. Μυϊκό γυμνό άτομο στο Μαύρο. εικόνα από μοιχαλίδα, ένας, υγιής - 29997352. Γυμνή νέα γυναίκα πίσω από τη μαύρη ομπρέλα σε μια ξηρά έρημο. Μαύρο πράσινο γυμνό ποδήλατο που σταθμεύουν. Οι νέοι χρήστες απολαμβάνουν 60% OFF. Κορίτσι στο προκλητικό μαύρο φόρεμα με τη γυμνή πλάτη.\nΡατακόφσκι συνεχίζει τις διακοπές της στη Σαντορίνη και προκαλεί με τις φωτογραφίες της.\nΖΩΗ | | lady gaga, Daily Mail, Στίβεν Μαιζέλ, Fame, Black Eau de Parfum.\nNude τόπλες νέο θηλυκό πρότυπο αφροαμερικάνων με τα πράσινα χείλια που φορούν την περούκα.\nΣαντορίνη- Εντελώς γυμνή στην πισίνα [εικόνα]. Μεμβρανοειδές ανοικτό σακάκι γυναικών αφροαμερικάνων τόπλες.


ΕΝΑΡΘΡΗ ΚΡΑΥΓΗ: Ιουνίου 2010\nΕλπίδα μας δικαστές και εισαγγελείς\n«Πίσω απ' τ' αυτάρεσκα τραγούδια μας η σήψη προχωρούσε\nαν δε θερίσω ότι έσπειρα κι αν δεν μετανοήσω;»\nΔιονύσης Σαββόπουλος («Μην περιμένετε αστειάκια», στίχοι τραγουδιού που γράφτηκε πριν από 21 χρόνια!)\nΤον Οκτώβριο 2007, σε συνεδρίαση του Εθνικού Συμβουλίου του ΠΑΣΟΚ, λίγο μετά τη συντριπτική ήττα του κόμματος στις πρόσφατες εκλογές, η κυρία Βάσω Παπανδρέου παρατήρησε δηκτικά ότι «κάποιοι έκαναν περιουσίες στο ΠΑΣΟΚ». Ουδείς ασχολήθηκε με την καταγγελία της.\nΤρία χρόνια πριν, τον Ιούλιο 2004, η «Καθημερινή» προκλητικά ρωτούσε, με αφορμή τον πρόσφατο υπερπολυτελή γάμο του τότε υπουργού Τσοχατζόπουλου στο Παρίσι: «πως πλουτίσατε κ.Τσοχατζόπουλε;». Διατύπωνε, μάλιστα, εικασίες για τους πιθανούς τρόπους πλουτισμού του υπουργού: «Aπό τους προμηθευτές των Eνόπλων Δυνάμεων, από τις συμβάσεις που αφειδώς υπογράψατε, από το υστέρημα και τα χρήματα του ελληνικού λαού, για τα οποία δώσατε όρκους τιμής και προστασίας;». Σκληρά έως προσβλητικά ερωτήματα για οποιονδήποτε αξιοπρεπή άνθρωπο. Ο κ.Τσοχατζόπουλος τα αγνόησε...\nΠριν από λίγες εβδομάδες, στον απόηχο του συνθήματος «κλέφτες», που οργισμένα πλήθη φώναζαν ρυθμικά μπροστά στη Βουλή τον περασμένο Μάιο, δημοσιογράφος του «Αλ Τζαζίρα» ρωτά τον πρωθυπουργό κατά πόσον το σύνθημα αυτό δείχνει την «κατάρρευση της εμπιστοσύνης μεταξύ κυβερνώντων και κυβερνωμένων». Τι απαντά ο κ.Παπανδρέου; Το σύνθημα ουσιαστικά δεν στρέφεται κατά του κόμματός του, δεδομένου ότι «υπάρχει μια νέα κυβέρνηση, η οποία γνωρίζει τα προβλήματα» και, επιπλέον, το κόμμα του «έχει ανανεωθεί»!\nΠρόκειται για απάντηση γραφειοκράτη, όχι ηγέτη. Ο γραφειοκράτης συγκαλύπτει και εξωραΐζει, αυτοπροστατεύεται• ο ηγέτης εκτίθεται, αρθρώνει και, συγχρόνως, εκλεπτύνει και μεταποιεί σε δημιουργική πράξη το κοινό αίσθημα που συνέχει μια συλλογικότητα. Όλη η Ελλάδα για χρόνια αναρωτιόταν για τη μεγάλη περιουσία που φέρεται να απέκτησε ο κ.Τσοχατζόπουλος (και άλλα υψηλόβαθμα στελέχη του ΠΑΣΟΚ), αλλά ο κ.Παπανδρέου (όπως και όλη η ηγετική ομάδα) ουδέποτε συγκινήθηκε. Αντιθέτως, τον τίμησε με υποψηφιότητα στο Εθνικό Συμβούλιο του κόμματος και στις εθνικές εκλογές του 2004 και 2007. Ο Τσοχατζόπουλος τέθηκε εκτός Βουλής από το εκλογικό σώμα, όχι από το κόμμα του - η διαφορά είναι σημαντική. Αν ο Τσοχατζόπουλος σήμερα λογοδοτεί για πρώτη φορά στη ζωή του, αυτό δεν συμβαίνει τόσο γιατί λειτουργούν οι θεσμοί, όσο γιατί η χρεοκοπία της χώρας αλλάζει την αντίληψή μας περί θεσμών. Τα αρμόδια όργανα (πολιτειακά και κομματικά) κινητοποιούνται γιατί δεν μπορούν, πλέον, να κάνουν διαφορετικά. Έπρεπε να χρεοκοπήσουμε για να συνειδητοποιήσουμε το αυτονόητο: οι πολιτικοί δεν είναι πάνω από το νόμο.\nΟ Τσοχατζόπουλος, ισχυρός υπουργός επί εικοσαετία, γραμματέας του ΠΑΣΟΚ, και αναπληρωτής πρωθυπουργός, ενσαρκώνει πλήρως το πρότυπο του πολιτικού της Μεταπολίτευσης. Μειωμένης καλλιέργειας και ταλάντου, με λόγο στομφώδη, ρηχό και συχνά ασυνάρτητο, ύφος ναρκισσιστικό και νοοτροπία «κολλητού», είδε την πολιτική όχι ως άθλημα στο οποίο ένας πολιτικός διακρίνεται για το όραμά του, το έργο του και τις αξίες που εμπράκτως συμβολίζει, αλλά ως μια ηθικά ουδέτερη διαδικασία προσωπικής αναρρίχησης, πολιτικής αυτοσυντήρησης και ευδαιμονιστικής ολοκλήρωσης με την άκριτη προσκόλληση στην αυλή του Αρχηγού, τη δημιουργία προσωπικών μηχανισμών, και την πελατειακή λειτουργία του κράτους. Όλα αυτά επενδεδυμένα, φυσικά, με την κατ’ εξοχήν σαγηνευτική στη μεταπολιτευτική Ελλάδα ιδεολογία του αριστερίζοντος λαϊκισμού.\nΓιατί εκπλησσόμαστε από την περιουσία και τις αγοραπωλησίες ακινήτων μέσω υπεράκτιων εταιριών του «ανέστιου» μέχρι το 1981 Τσοχατζόπουλου; Ο άνθρωπος μαθήτευσε δίπλα σε έναν εξαιρετικό δάσκαλο. Θυμηθείτε τα «δωράκια» του Μεγάλου Δημαγωγού, το «κωλόσπιτο» της Εκάλης, τον διάχυτο αμοραλισμό της ανδρεοπαπανδρεϊκής καμαρίλας. Όταν το κόμμα ταυτίζεται με το κράτος, γιατί να μην ταυτίσει ένας πολιτικός το ιδιωτικό με το δημόσιο συμφέρον; Αν ένας πολιτικός έχει συνηθίσει να εκποιεί δημόσια αγαθά στους «πελάτες» του, γιατί να μην κάνει κι ένα «δωράκι» στον εαυτό του; Αν είναι «ο βίος φιλοτομάρης», πώς να μην είναι ο υπουργός ένας χυδαίος ευδαιμονιστής; Αν τους πολιτικούς δεν τους αγγίζει ο νόμος, γιατί να μην επιδοθούν σε παρανόμως προσοδοφόρες συναλλαγές; Αφού έχουν τακτοποιήσει τη συνείδησή τους με το δόγμα «ό,τι είναι νόμιμο είναι και ηθικό», και αφού ό,τι είναι νόμιμο αποφασίζεται από αυτούς τους ίδιους, γιατί να μην επιδίδονται σε ξεδιάντροπα αυτο-εξυπηρετικές πράξεις; Αν η ντροπή και ο αυτο-περιορισμός δεν συνιστούν εμπεδωμένες αξίες μιας συλλογικότητας, τι μπορεί να αποτρέψει τη λεηλασία των κοινών; Θερίζουμε σήμερα ό,τι για τριάντα χρόνια σπέρναμε!\nΗ διεφθαρμένη πολιτική εκκολάπτεται συστηματικά σε χώρες με ασθενή αίσθηση δημοσίου συμφέροντος και δυσδιάκριτη διάκριση δημόσιας και ιδιωτικής ηθικής στην πολιτική κουλτούρα, αδύναμους δημόσιους θεσμούς, ανεπαρκείς ελέγχους και θεσμικές εξισορροπήσεις, πελατειακή-φατριαστική-κομματοκρατική λογική στη λειτουργία του κράτους, και συγκινησιακό ανορθολογισμό στο δημόσιο λόγο. Αν η χώρα σήμερα χρεοκόπησε οικονομικά είναι επειδή κατέστη πολιτικά δυνατόν να κυβερνηθεί από ανθρώπους σαν τον Τσοχατζόπουλο, το Μαντέλη, το Βουλγαράκη, και τόσους άλλους.\nΤο χρεοκοπημένο πολιτικό σύστημα εμφανίζεται να προσπαθεί να απαλλαγεί μερικώς από τη «σαβούρα» του για να εκτονώσει τη λαϊκή οργή. Ευελπιστεί σε μια ελεγχόμενη «χημική αντίδραση» για να αποφύγει τη μεγάλη έκρηξη – να μη χρειαστεί να αλλάξει ουσιωδώς. Το πουλόβερ όμως δεν ξηλώνεται μόνο του, χρειάζεται έξωθεν ενέργεια. Όσο αυτή η ενέργεια δεν παρέχεται από ρηξικέλευθους ηγέτες, θεσμική μας ελπίδα είναι – δυστυχώς – οι θαρραλέοι δικαστές και εισαγγελείς. Φανταστείτε έναν σύγχρονο Σαρτζετάκη, έναν Δελαπόρτα, ή έναν Ντι Πιέτρο που θα έπαιρνε τόσο σοβαρά την αποστολή του ώστε δεν θα λογάριαζε τίποτα: θα καταδίωκε αμείλικτα, με κάθε κόστος, την πολιτική κλεπτοκρατία. Μερικοί τέτοιοι, παθιασμένοι με το Νόμο, δικαστικοί λειτουργοί θα γίνονταν ο καταλύτης μιας «δημιουργικής καταστροφής». Αμήν!\nPosted 9:17 π.μ. 5 σχόλια:\nPosted 12:16 μ.μ. 11 σχόλια:


Κόρυμβος - Έβρος | Terrabook\nΟ Κόρυμβος βρίσκεται στο κεντρικό τμήμα του Έβρου, κοντά στα ελληνοβουλγαρικά σύνορα.\nΟι κάτοικοι του Κορύμβου ήρθαν στο χωριό το 1922 μετά τη Μικρασιατική καταστροφή και προέρχονταν από την Ανατολική Θράκη.\nΣτον Κόρυμβο υπάρχει η παλιά εκκλησία, του 1800, αφιερωμένη στους Ταξιάρχες. Η εκκλησία είναι ρυθμού βασιλικής, με ξύλινες κολόνες επικαλυμμένες με ασβέστη, ξύλινο τέμπλο και χαραγμένη πλάκα με κείμενο πάνω στην Αγία Τράπεζα. Οι παλιοί κάτοικοι του χωριού περηφανεύονται πως την πρώτη τους καμπάνα μπορούσε να την ακούσει κανείς από τη Σόφια, την πρωτεύουσα της Βουλγαρίας.\nΤο 1950 επιδιορθώθηκε η σκεπή της παλιάς εκκλησίας του Κορύμβου και έτσι διατηρήθηκε το οικοδόμημα σε χρήση μέχρι το 1983, οπότε, υπό το φόβο της κατάρρευσης, εγκαινιάστηκε η νέα εκκλησία των Ταξιαρχών.\nΣτην τοποθεσία «Τιλκί», στα βόρεια του Κορύμβου, υπάρχει μια πέτρινη βρύση που κατασκευάστηκε από κάποιο Μουσουλμάνο κάτοικο της περιοχής. Ο θρύλος λέει μάλιστα πως το νερό της βρύσης είναι θαυματουργό!


ΠΑΡΘΕΝΑ ΚΟΥΤΜΕΡΙΔΟΥ Αρχεία • Serres24\n25 Ιουνίου 2022 04:49\nTag : ΠΑΡΘΕΝΑ ΚΟΥΤΜΕΡΙΔΟΥ\nΣε κλίμα οδύνης τελέστηκε σήμερα το μεσημέρι η εξωδιος ακολουθία για την 38χρονη Παρθένα Κουτμεριδου, στην ιδιαίτερη πατρίδα της την Τριανταφυλλιά Σερρών. Συγγενείς και φίλοι έσπευσαν για να συλλυπηθουν. Πρόσφατα είχε χάσει και τη μητέρα της. Άνθρωποι που τη γνώριζαν κάνουν λόγο για μια κοπέλα που ήταν πάντα με το......\nΑΔΕΛΦΟΣ ΤΗΣΕΙΔΗΣΕΙΣΕλλάδαΕΠΙΚΗΔΕΙΟΣΚΗΔΕΙΑ ΚΟΥΤΜΕΡΙΔΟΥΠΑΡΘΕΝΑ ΚΟΥΤΜΕΡΙΔΟΥΣέρρεςΣερρων\nεγκυοςΕΙΔΗΣΕΙΣΕλλάδαΚΗΔΕΙΑ ΚΟΥΤΜΕΡΙΔΟΥΚορονοιοςΠΑΡΘΕΝΑ ΚΟΥΤΜΕΡΙΔΟΥΣέρρεςΣερρωνΤΡΙΑΝΤΑΦΥΛΛΙΑ\nΘλίψη έχει προκαλέσει ο θάνατος της Παρθένας Κουτμερίδου, κόρης του πρώην βουλευτή του ΠΑΣΟΚ, Στάθη Κουτμερίδη, η οποία έφυγε από τη ζωή χτυπημένη από τον κορωνοϊό. Η Πάττυ, όπως τη φώναζαν οι δικοί της άνθρωποι, ήταν έγκυος στον 7ο μήνα, όταν νόσησε από τον ιό. Οι γιατροί κατάφεραν να πάρουν......


ΚΑΕ ΠΑΟΚ: «Είμαστε εδώ για την αγάπη μας» | sportime.gr\nΠΑΟΚ BCΤέλης ΖουρνατσίδηςΝίκος ΚωνσταντινίδηςΚώστας ΦλεβαράκηςΑρης ΚαρακούσηςΓιώργος ΔακουράςΛεωνίδας ΔεδέογλουΠόλυς Κατσιώρας\nΚΑΕ ΠΑΟΚ: «Είμαστε εδώ για την αγάπη μας»\nSportime Team 25/09/2019 21:47:40\nΟ πρόεδρος, Άρης Καρακούσης, ο αντιπρόεδρος, Νίκος Κωνσταντινίδης και τα δύο μέλη, Γιώργος Δακουράς και Λεωνίδας Δεδέογλου ανέλυσαν το πλάνο της ΚΑΕ ΠΑΟΚ για τη νέα αγωνιστική περίοδο.\nΗ νέα χρονιά είναι γεμάτη προκλήσεις για την ομάδα της Θεσσαλονίκης. Με νέα φιλοσοφία, χωρίς μεγάλα οικονομικά ανοίγματα που την πόνεσαν την τελευταία διετία. Με νέο προπονητή που προέρχεται από τα… σπλάχνα της ομάδας.\nΚαι φυσικά με τα στελέχη του να ξεκαθαρίζουν ότι βρίσκονται εκεί λόγω της αγάπης τους για τον ΠΑΟΚ. Οτι θέλουν να έχουν ισοσκελισμένα έσοδα κι έξοδα. Και βέβαια ότι στόχος τους είναι να βρουν ιδιοκτήτη.\nΚαρακούσης: Πάντα δίπλα στην ΚΑΕ ΠΑΟΚ\nΑρχικά, τοποθετήθηκε ο πρόεδρος κ. Καρακούσης:\n«Θα ήθελα να εκφράσω τη χαρά που νέοι άνθρωποι ασχολήθηκαν με τον ΠΑΟΚ. Επιχειρηματίες και άνθρωποι του ΠΑΟΚ, πήρα την απόφαση να συμμετάσχουν. Θέλω να τους ευχηθώ καλή επιτυχία. Ο κ. Κωνσταντινίδης είναι αντιπρόεδρος της ΚΑΕ και πρόεδρος της εταιρείας «Αναδομώ». Είναι δίπλα στην ομάδα, πολλά χρόνια. Θα ασχοληθεί με το μάρκετινγκ και το εμπορικό κομμάτι.\nΔίπλα του είναι ο κύριος Δεδέογλου, γιος του Θανάση που έδωσε μαζί με τον αδερφό του το οικόπεδο του γηπέδου. Ο κύριος Δεδέογλου θα ασχοληθεί με το μάρκετινγκ.Ο κ. Δακουράς είναι δικηγόρος, υπήρξε αθλητής του συλλόγου θα είναι εκπρόσωπος στις υπερκείμενες αρχές.\nΟ Πόλυς Κατσιώρας θα ασχοληθεί με το εμπορικό κομμάτι, ως παλιότερο μέλος της διοίκησης.\nΞεκινήσαμε στις 19 Αυγούστου, σε μια συνάντηση με τον Ερασιτέχνη, σε δύσκολες συνθήκες και χωρίς να έχουμε τίποτα. Πρέπει να ευχαριστήσω τον κ. Αμοιρίδη και τον κ. Σαββίδη που η συμβολή τους, ήταν καθοριστικής σημασίας. Σε 40 μέρες, ανακοινώσαμε την πρόσληψη του κ. Φλεβαράκη και σε χρόνο ρεκόρ, δημιουργήσαμε ρόστερ. Ήμασταν η πρώτη ομάδα με άδεια από την ΕΕΑ. Είμαστε έτοιμοι, τη στιγμή που δέκα ομάδες δεν έχουν πάρει ακόμα αδειοδότηση.\nΗ ομάδα είναι έτοιμη να ξεκινήσει, αλλά θα πρέπει να συνεχίσουμε τον καθημερινό αγώνα. Η συμπαράσταση του κόσμου, είναι συγκινητική. Είναι κάτι που χρειάζονται περισσότερα τα νέα παιδιά που αναλαμβάνουν».\nΔακουράς: Κανείς δεν είναι Μεσσίας\nΣτη συνέχεια, πήρε το λόγο ο κ. Δακουράς:\n«Όπως γνωρίζετε κανείς μας δεν είναι επαγγελματίας παράγοντας. Είμαστε δίπλα στον ΠΑΟΚ με άλλες ιδιότητες. Μας έφερε η αγάπη μας για τον ΠΑΟΚ εδώ. Κανείς μας δεν ισχυρίζεται ότι είναι Μεσσίας. Κανένας δεν υπόσχεται θαύματα. Γνωρίζουμε τους κινδύνους και το προσωπικό κόστος σε βάρος οικογένειας και εργασίας κι έχουμε επίγνωση του ρόλου μας. Ο καθένας μας έχει μία διαδρομή δεκαετιών στον επαγγελματικό του χώρο. Δεν υπάρχει κανείς, που περίμενε τον ΠΑΟΚ των χιλίων προβλημάτων για να λύσει το πρόβλημα του. Είναι πολύ πιθανό, να προκαλέσει ή να διογκώσει το πρόβλημα, παρά να το λύσει.\nΚανείς μας δεν ήρθε για να προβληθεί. Όποιος το κάνει θα βρει μπροστά του, όλους εμάς. Θα κάνω μία αυτονόητη διευκρίνιση, αλλά επειδή τον τελευταίο καιρό, οι θέσεις του Δ.Σ., εμφανίζονται ως περιζήτητες, πρέπει να τα πω. Κανείς μας δεν αμείβεται. Η θέση μας και η παρουσία του καθενός, είναι στη διάθεση του Α.Σ. ανά πάσα στιγμή. Οποτεδήποτε προκύψει, παρουσιαστεί η προσφερθεί, άλλος πιο ικανός και πιο πρόθυμος, έχει στη διάθεση του την παραίτησή μας, για να παραχωρηθεί η θέση στον επόμενο.\nΠροσπαθούμε να δικαιώσουμε την εμπιστοσύνη του Α.Σ. Επιλέξαμε να γίνει τώρα αυτή η συνάντηση, ώστε να μπορούμε να έχουμε καλύτερη και πληρέστερη εικόνα. Δε ζητούμε περίοδο χάριτος ή την ανοχή σας. Δεχόμαστε την κριτική όταν είναι τεκμηριωμένη. Ο διχαστικός και υποτιμητικός λόγος δεν οδηγεί πουθενά. Η ανάγκη για συσπείρωση είναι μεγαλύτερη από κάθε άλλη φορά».\nΜακριά από… ανθρωποφαγία στην ΚΑΕ ΠΑΟΚ\nΟ κ.Δακουράς ξεκαθάρσε ότι θα πρέπει να υπάρχει ενότητα καθώς δεν περρισεύει κανείς.\n«Φαινόμενα ανθρωποφαγίας είναι εκτός της δικής μας αισθητικής. Δε θα τα παρακολουθήσουμε, όχι γιατί δεν περισσεύει κανείς, αλλά γιατί έχει να κάνει με ένα διαφορετικό τρόπο λειτουργίας.\nΓια τον Χρήστο Καραμπέρη, επειδή αναπτύχθηκε ιδιαίτερη παραφιλολογία, είναι ένα σημαντικότατο μέλος της οικογένειας του ΠΑΟΚ και όλοι το αναγνωρίζουμε αυτό. Η συμμετοχή του σε πολλά Δ.Σ. και στα τελευταία, τον καθιστούσε άμεσο γνώστη και έλαβε αποφάσεις που μπορεί να μειοψήφισε. Σεβόμαστε την απόφαση του. Για τον Χρήστο και για όλους όσους θέλουνε το καλό της ΚΑΕ, δε χρειάζεται να έχουν θέση στο ΔΣ για να βοηθήσουν. Από τη στιγμή που επικαλέστηκε τους λόγους που επικαλέστηκε δε χρειάζεται να το συνεχίσουμε. Ο λόγος που επικαλείται είναι γνωστός, δεν έχουμε κανένα λόγο να τοποθετηθούμε διαφορετικά και να διαψεύδουμε το Χρήστο. Δεν έχουμε κανένας μας, προσωπικό πρόβλημα. Δεν ωφελούν σε κάτι αυτά.\nΓια τον Τέλη Ζουρνατσίδη, ως άνθρωπο και ως στέλεχος θα μπορούσα να μιλάω με ύμνους. Τον γνωρίζω 35 χρόνια και που όλοι γνωρίζεται ότι η προσφορά του αναγνωρίζεται η προσφορά του στην ομάδα. Αναγνωρίζεται ως ο κορυφαίος τιμ μάνατζερ ακόμα τη Ευρώπης από αντιπάλους. Έχει ανεβάσει τη θέση σε δυσθεώρητο επίπεδο. Έχει τοποθετηθεί κι αυτός για τους λόγους που παραιτήθηκε, οπότε η αναφορά περαιτέρω δε θα ωφελούσε».\nΑυτό που έχουμε σαν στόχο είναι να προσεγγίσουμε τον κάθε φίλαθλο του ΠΑΟΚ. Έχουν προστρέξει πρώτοι οι οργανωμένοι. Μπορεί να μην είμαστε σε θέση να υποσχεθούμε διακρίσεις και τίτλους, αλλά το να τους δώσουμε μια ειλικρινή τοποθέτηση για την ανάγκη της παρουσίας τους, για τον πραγματικό ΠΑΟΚτσή αρκεί. Για την προσπάθεια που κάνουμε, αυτός είναι ο στόχος και μπορεί να αποδεικνύεται και με τα νούμερα ότι είμαστε και σε καλό δρόμο».\nΔιαδικασία των ερωτήσεων\nΑκολούθησαν οι ερωτήσεις όπου ο Άρης Καρακούσης, απάντησε:\nΓια το αν μπορεί να γίνει κουβέντα για το αγωνιστικό και τους στόχους που μπορεί να έχει η ομάδα:\n«Σε πρώτη φάση στόχος είναι να σωθεί η εταιρεία. Κάναμε μία ομάδα, που έκανε ο προπονητής σε πολύ λίγο χρόνο με το μισό μπάτζετ από πέρσι. Πιστεύουμε ότι θα είναι ανταγωνιστικό».\nΤο ρόλο του Νίκου Σταυρόπουλου μετά την παραίτηση Ζουρνατσίδη:\n«Θα είναι μαζί μας ο κ. Σταυρόπουλος, με λίγο πιο διευρυμένο ρόλο. Δεν ήταν ότι δε συμμετείχε και πριν, τώρα τον βλέπω υγιέστατο. Αν χάσει άλλα 10 κιλά.., θα τον βάλουμε να παίξει κι αν χρειαστεί. Θα είναι μαζί μας και τον ευχαριστούμε».\nΓια το τι νιώθει ο ίδιος μετά τις παραιτήσεις Καραμπέρη-Ζουρνατσίδη:\n«Για τον κ. Ζουρνατσίδη, προσπαθούσα να τον μεταπείσω μισή μέρα. Ήταν ανένδοτος, είχε πάρει την απόφαση του. Είχα δίπλα μου τον κ. Καραμπέρη 20 χρόνια. Ένας ήρεμος κι ένας φωνακλάς. Ο καλός κι ο κακός μπάτσος. Φυσικά και θα τον ήθελα, αλλά ήταν δική του η απόφαση. Εγώ ήμουν δέκτης των παραιτήσεων. Ο πρώτος που έμαθε για την παραίτηση του Τέλη, ήμουν εγώ και προσπαθούσα να τον μεταπείσω τουλάχιστον 4 ώρες».\nΟι στόχοι για την ΚΑΕ ΠΑΟΚ\nΕπίσης έγιναν ερωτήσεις και στον Γιώργο Δακουρά:\nΓια αγωνιστικό και αν μπορούν να μπουν στόχοι τώρα:\n«Εγγυήσεις για επίτευξη στόχων, δε θα ήταν σοβαρό από μέρους μας να μπουν. Τα μπάτζετ δεν παίζουν εντός των γραμμών. Έγινε μία επιλογή ενός πολύ καταξιωμένου προπονητή, έγιναν ταχύτατες ενέργειες και συγκροτήθηκε ένα ρόστερ, που φαίνεται ότι είναι ανταγωνιστικό. Δε θα ήταν σοβαρό εκ μέρους μας να μιλήσουμε για στόχους και για ταβάνι επιτευγμάτων».\nΓια το ρόλο του Νίκου Σταυρόπουλου στην ομάδα:\n«Ο Νίκος Σταυρόπουλος έχει τεράστια διαδρομή σαν αθλητής και ο ρόλος του και η προσφορά του είναι πολύ μεγαλύτερη από το ρόλο του τεχνικού διευθυντή. Θα συνεχίσει με αυτόν τον ρόλο, αλλά με τις συζητήσεις που κάναμε, καλείται να συνδράμει με το ειδικό βάρος που έχει, στα καθημερινά και στη σύνδεση του αγωνιστικού με το διοικητικό τμήμα. Μέχρι να φούμε τι θα γίνει με τη θέση του τιμ μάνατζερ, ο ρόλος του είναι πολύ σημαντικός».\nΓια το ποιός θα καλύψει η θέση του τιμ μάνατζερ από τη στιγμή που υπάρχουν διάφορα ανοικτά ζητήματα:\n«Σαφώς και η θέση του τιμ μάνατζερ, είναι μια πολύ ευαίσθητη θέση. Σαφέστατα πρέπει να καλυφθεί. Αυτό που δε θέλουμε, είναι να γίνουν βεβιασμένες κινήσεις. Θα πρέπει να προσέξουμε η επιλογή να είναι όσο το δυνατόν πιο σωστή. Για το θέμα των διακανονισμών και των διαπραγματεύσεων με παίκτες που έχουν λαμβάνειν, οι ρόλοι έχουν επιμεριστεί στα μέλη του Δ.Σ. και σε ανθρώπους που έχουν τέτοια εμπειρία. Η κατάληξη μιας αποτυχημένης διαπραγμάτευση είναι αυτονόητη. Ξέρετε ποια είναι τα δικαιώματα του καθενός. Για την ώρα, δόξα τω Θεώ, το αντιμετωπίζουμε και οι ενδείξεις είναι τέτοιες που ελπίζουμε να ανταποκριθούμε».\nΤο κρίσιμο… οικονομικό κομμάτι\nΓια το αν… βγαίνει ο μήνας αυτός οικονομικά:\n«Έχουμε μία αναλυτικότατη ενημέρωση για τα οικονομικά της ΚΑΕ. Ακόμα και για το μήνα, γίνονται καθημερινές ενέργειες για την αντιμετώπιση τους. Αισιοδοξούμε ότι θα ανταποκριθούμε, έτσι δείχνουν οι ενδείξεις».\nΓια την «ανθρωποφαγία» την οποία έκανε λόγο ο ίδιος:\n«Σχετικά με την «ανθρωποφαγία» σύμφωνα με τη δική μας αισθητική, θεωρούμε ότι η άδικη, ατεκμηρίωτη και προσβλητική κριτική, ειδικά για πρόσωπα που έχουν προσφέρει κι έχουν αποτελέσει κομμάτι της ιστορίας του ΠΑΟΚ, είναι εντελώς άδικη. Είναι σκληρή και υπερβολική. Αυτά τα πράγματα, θα θέλαμε να μην επαναληφθούμε. Δεν αφορούσε το καινούργιο Δ.Σ. Θέλαμε να προλάβουμε ερωτήσεις που θα είχαν και κομμάτι σχολίου για κάποιους ανθρώπους που εμείς, θεωρούμε ότι έχουν υποστεί άδικη κριτική και δεν είναι τώρα στη διοίκηση.\nΣας διαβεβαιώνω ότι δε ζητήσαμε κανένα αξίωμα και καμία θέση. Μας εμπιστεύτηκε σε αυτές τις θέσεις ο Α.Σ. Δεχτήκαμε αυτήν την πρόσκληση, γνωρίζοντας ότι στα μέσα Αυγούστου, όταν γίνονταν αυτές οι επαφές, πως τα πράγματα είναι πολύ δυσοίωνα. Ήταν πολύ άδικο να λέγεται για μέλη αυτής της διοίκησης, ότι κάποιο αξίωσαν ή ζήτησαν τη θέση».\nΓια την παρουσία του ΠΑΟΚ στο Basketball Champions League και φέτος:\n«Ο ΠΑΟΚ πρέπει να παίζει πάντοτε στην Ευρώπη. Ο στόχος είναι να πάει όσο το δυνατόν πιο μακριά, για διάφορους λόγους. Οικονομικούς, αγωνιστικούς και πρεστίζ και αυτός είναι ο στόχος. Δε μπορούν να οριοθετηθούν υψηλότεροι στόχοι, από αυτά που βλέπουμε βήμα βήμα».\nLiveGames - 28/11 17:01\nΒαλένθια – Ατλέτικο Μαδρίτης LIVE\n« ΠΑΟΚ: «Απέρριψε τα 4εκ. της Σπόρτινγκ για Φερέιρα»\nΤσιλιγκίρη: Και επίσημα διευθύντρια στο ΣΕΦ »


Ο Ιούλιος ήρθε ...Θα πετάξουν τα Ελληνικά P-3B Orion στο Αιγαίο,'έστω και χωρίς εξοπλισμό ; -veteranos |Εθνικά Θέματα\nΟ Ιούλιος ήρθε …Θα πετάξουν τα Ελληνικά P-3B Orion στο Αιγαίο,’έστω και χωρίς εξοπλισμό ;\n27 Ιουνίου 2018\tno comments\t2933\tslide, Απόψεις, Θέματα που...Ενδιαφέρουν\nΟ Ιούλιος ήρθε θα δούμε αν θα πετάξουν τα P-3 όπως μας ενημέρωνε ο Αντιπρόεδρος και Στέλεχος των ΑΝ.ΕΛ Απόστρατος Αξιωματικός της ΠΑ Μπάμπης Παπασπύρου …Μόλις πριν λίγους μήνες !\nΝα θυμίσουμε την συνέντευξη του Αντιπροέδρου της ΕΑΒ στο Onalert.gr\nΞαναπετάνε στο Αιγαίο τον ερχόμενο Ιούλιο τα αναβαθμισμένα P-3B Orion..@HAIcorp https://t.co/iTBw7XVX63 pic.twitter.com/4FlCualSxZ\n— Μπάμπης Παπασπύρος (@exomatiakvlepo) 20 Μαΐου 2018\n“Ηταν ενα απαιτητικό πρόγραμμα και αυτό γιατί τα αεροσκάφη ήταν σε μακρά απόθεση 8-9 χρόνια. Έγινε φυσικά μια προεπιλογή των αεροσκαφών που θα χρησιμοποιηθούν, θα τροποποιηθούν.\nΈχουν τελειώσει οι εργασίες. Πάντα προκύπτουν απρόβλεπτα, παρατηρήσεις, βλάβες. Φεύγει από τα χέρια μας το αεροπλάνο.\nΕκτιμούμε ότι τον επόμενο μήνα θα έχουν τελειώσει και οι λειτουργικοί έλεγχοι, που δεν τους εκτελεί η ΕΑΒ, τους εκτελούν οι αντισυμβαλλόμενοι. Το Ναυτικό με την αμερικανική πλευρά.” τονίζει στη συνέντευξη του OnAlert, ο Αντιπρόεδρος της ΕΑΒ, κ. Χαράλαμπος Παπασπύρος.\nΚαι προσθέτει: “ Ήταν μια πρόκληση γιατί όπως σας είπα το αεροσκάφος είχε και χρόνια να συντηρηθεί και από εμάς. Η γραμμή παραγωγής του ήταν μειωμένη σε σχέση με το παρελθόν. Άρα με μια πολύ καλά συντονισμένη του προσωπικού της ΕΑΒ και της Lockheed για να βγει κι αυτό το πανέμορφο στην πραγματικότητα αεροσκάφος.\nΓιατί αν το δείτε και το δείτε από κοντά πρόκειται για ένα καινούργιο αεροσκάφος. Το δεύτερο έχει ήδη μπει μέσα, ξεκινάνε οι εργασίες που είναι η καρδιά της τροποποίησης με τα αναβαθμισμένα συστήματα τα Avionics, τους υπολογιστές, με μεγαλύτερες δυνατότητες.”\nΗ αυλαία του προγράμματος θα πέσει το φθινόπωρο του 2023. Συγκεκριμένα το χρονοδιάγραμμα προβλέπει την παράδοση του δεύτερου αεροσκάφους στο πρώτο τετράμηνο του 2022 και του τρίτου στο τρίτο τρίμηνο της ίδιας χρονιάς. Επόμενη παράδοση είναι προγραμματισμένη για την άνοιξη του 2023 και η ολοκλήρωση τους μέσα στο εννεάμηνο του 2023. “Δεν θα ξεφύγουμε από το χρονοδιάγραμμα.\nΕίναι συγκεκριμένο για τις παραδόσεις των αεροσκαφών και δεν θα υπάρχει κανένα πρόβλημα με καμια καθυστέρηση.” υπογραμμίζει ο Αντιπρόεδρος της ΕΑΒ … (υπάρχει και συμμετοχή ελληνικών εταιρειών πρέπει να το πούμε και αυτό.)!!\nΕίναι ένα καλό πρόγραμμα με την εμπλοκή τουλάχιστον άλλων δυο εταιρειών. Και νομίζω ότι αυτή η συνεργασία δείχνει τη θέληση της για τις συνέργειες, που αυτό είναι το ζητούμενο και έτσι νομίζω ότι πρέπει να προχωράμε στο μέλλον.”\nΣχόλιο: Πάντως η ΕΑΒ πριν απο λίγες εβδομάδες ζήτησε να προσλάβει προσωπικό για την αποκατάσταση των Εργασιών στα P-3 να μην ξεχνιόμαστε\n«Το κόστος ανήλθε στα 500 εκατομμύρια ευρώ …Ενώ έπεσε και προκαταβολή 50 εκ στην ΕΑΒ με την Υπογραφή»


Π.Γ.Σ.: Η «μελανόλευκη» αγωνία παρατείνεται… - Aigialeiaspor.com\nHome / Uncategorized / Π.Γ.Σ.: Η «μελανόλευκη» αγωνία παρατείνεται…\nΠ.Γ.Σ.: Η «μελανόλευκη» αγωνία παρατείνεται…\nΗ αγωνία των φιλάθλων, αναφορικά με το τι μέλει γενέσθαι στην Αιγιώτικη ομάδα, φαίνεται ότι θα διαρκέσει λίγες ακόμη μέρες. Οι προσπάθειες των διοικούντων, για την επίτευξη οικονομικής ενίσχυσης της ΠΑΕ, συνεχίζονται και όλα δείχνουν ότι νεότερα θα πρέπει να περιμένουμε το αργότερο μέχρι τις αρχές της ερχόμενης εβδομάδας. Το σίγουρο είναι, πάντως, ότι ο πρόεδρος του Παναιγιάλειου εξετάζει δύο περιπτώσεις οι οποίες μπορούν να δώσουν το ποθητό αποτέλεσμα. Η μία αφορά «συμπαίκτη» ο οποίος αρχικά θα ενισχύσει διοικητικά και οικονομικά την ΠΑΕ και εφόσον στη συνέχεια το επιθυμεί θα προχωρήσει στην απόκτηση του πλειοψηφικού πακέτου και η δεύτερη αφορά αποκλειστικά την οικονομική ενίσχυση της ομάδας προκειμένου να βγει η χρονιά -μαζί με τα έσοδα που έχει να λαμβάνει μέχρι το τέλος της αγωνιστικής περιόδου- και το καλοκαίρι έχοντας διασφαλίσει ο Παναιγιάλειος την παραμονή στην κατηγορία να γίνει ότι είναι απαραίτητο για να βρεθεί μία μόνιμη και ικανή διοικητική λύση.\nΟ ΧΡΟΝΟΣ ΠΙΕΖΕΙ…\nΠαράλληλα με τη διοικητική αβεβαιότητα, οι ιθύνοντες του Αιγιώτικου συλλόγου έχουν να αντιμετωπίσουν και το… χρόνο. Κι αυτό διότι έχουμε ήδη διανύσει τις μισές ημέρες της χειμερινής μεταγραφικής περιόδου και πρέπει να βρεθεί άμεσα μία λύση προκειμένου να γίνει και ότι είναι απαραίτητο για την επιβεβλημένη ενίσχυση του «μελανόλευκου» ρόστερ. Πάντως, παρά τις δεδομένες δυσκολίες, ο Παναιγιάλειος προχώρησε στην πρώτη «χειμερινή» μεταγραφή με τον Χρήστο Αθανασόπουλο να επιστρέφει -μετά από έξι μήνες- και πάλι στο Αίγιο για να υπερασπιστεί την εστία της Αιγιώτικης ομάδας. Ο 34χρονος τερματοφύλακας πήρε μέρος στη σημερινή προπόνηση και αύριο οι διοικούντες θα κάνουν αγώνα δρόμου προκειμένου να ξεπεράσουν κάποιες γραφειοκρατικές διαδικασίες, ώστε να εκδοθεί το δελτίο του και να τεθεί στη διάθεση του Χρήστου Παρασκευόπουλου. Από κει και πέρα το θέμα του προπονητή αλλά και αυτό της αυξομείωσης του ρόστερ, είναι άμεσα συναπτόμενα με τις διοικητικές εξελίξεις και θα επιλυθούν μετά από αυτές.\nΠΑΡΑΜΕΝΕΙ ΣΤΗΝ ΠΑΤΡΙΔΑ ΤΟΥ Ο ΠΕΡΙΤΣ…\nΤο μοναδικό πρόβλημα που αντιμετωπίζει ο υπηρεσιακός προπονητής του Παναιγιάλειου, ακούει στ’ όνομα Μίλαν Πέριτς. Ο «μελανόλευκος» επιθετικός δεν έχει επιστρέψει από την άδεια που είχε πάρει για τις γιορτές, προφανώς λόγω των οικονομικών προβλημάτων που υπάρχουν στο σύλλογο. Πάντως οι διοικούντες δηλώνουν δυσαρεστημένοι για τη στάση που έχει κρατήσει ο Σέρβος ποδοσφαιριστής, διότι θεωρούν ότι δεν έχει κανένα λόγο για να θεωρεί εαυτόν αδικημένο.\nΣτο αγωνιστικό μέρος οι «μελανόλευκοι» προπονήθηκαν σήμερα στο δημοτικό στάδιο του Αιγίου, με το πρόγραμμα να περιλαμβάνει ασκήσεις τακτικής και οικογενειακό δίτερμα. Η προετοιμασία για το δύσκολο εντός έδρας παιχνίδι της Κυριακής (15:00), κόντρα στον Πανσερραϊκό, θα συνεχιστεί αύριο το πρωί με προπόνηση στο γήπεδο του Δημητρόπουλου.


Ανοιχτός «φάκελος» το αριστερό άκρο | Goal News Cy\nGOALΑνοιχτός «φάκελος» το αριστερό άκρο\nΑνοιχτός «φάκελος» το αριστερό άκρο\nΑπό τη στιγμή που πολύ δύσκολα μπορεί να επιστρέψει ο Φορτούνα, η ΑΕΛ είναι υποχρεωμένη να κινηθεί για την απόκτηση άλλου αριστερού μπακ. Η Μπράγκα βάζει δύσκολα για επιστροφή του Αγκολέζου ποδοσφαιριστή και η ομάδα της Λεμεσού ψάχνει ήδη τον αντικαταστάτη του. Ως γνωστό, οι γαλαζοκίτρινοι είναι σε συζητήσεις με τον 22χρονο Ισπανό Αμπέλ Μορένο, ο οποίος αγωνιζόταν στην Πονφερατίνα τη σεζόν που ολοκληρώθηκε, μετρώντας 17 συμμετοχές.\nΑν τελικά αποκτηθεί ο νεαρός αμυντικός, θα πάρει θέση στον Κατάλογο Β’ και αυτό σημαίνει ότι θα υπάρχει μια ακόμη θέση ανοικτή για την ενίσχυση της ομάδας. Ο Μορένο άρχισε την καριέρα του από τις ακαδημίες της Σεβίλλης, ενώ αγωνίστηκε και στην Κόρντομπα. Είναι αρκετά μαχητικός, γρήγορος και με καλή τεχνική κατάρτιση και ταιριάζει στο προφίλ των παικτών που θέλει στην ομάδα ο Μπρούνο Μπαλταζάρ. Φυσικά, ως αριστερός μπακ μπορεί να αγωνιστεί τόσο ο Ανδρέας Αβραάμ όσο και ο Σωτήρης Βασιλείου. Στην περσινή σεζόν υπήρχε σιγουριά και ασφάλεια λόγω της παρουσίας του Φορτούνα στο αριστερό άκρο, και αυτός θα είναι και φέτος ο στόχος της ΑΕΛ, να μην αντιμετωπίσει κανένα πρόβλημα στη συγκεκριμένη θέση.\nΌσον αφορά στα αγωνιστικά, μετά την κοπιαστική εβδομάδα στις Πλάτρες οι ποδοσφαιριστές επέστρεψαν στη Λεμεσό και σήμερα θα πραγματοποιήσουν την πρώτη τους προπόνηση στο γήπεδο της ΑΕΖ στο Ζακάκι (18.30), παρουσία των οπαδών της ομάδας. Εν τω μεταξύ, αύριο η ΑΕΛ θα μάθει και τον αντίπαλό της στον α’ προκριματικό γύρο του Γιουρόπα Λιγκ, ενώ την Τρίτη οι γαλαζοκίτρινοι θα αναχωρήσουν για τη Βουλγαρία (Σόφια), όπου θα πραγματοποιήσουν το βασικό στάδιο της προετοιμασίας τους.\nΕκεί θα δώσουν και δύο φιλικά παιχνίδια κόντρα σε Μπότεφ Πλόντιβ (21/6) και Λοκομοτίβ Πλόβντιβ (23/6). Αυτά θα είναι και τα μοναδικά τεστ της ΑΕΛ, ενόψει των διπλών αναμετρήσεων στην Ευρώπη. Με όση ετοιμότητα θα έχει και οπλισμένη με δίψα για διάκριση, η ομάδα, θα έχει σε πρώτη φάση την πρόκριση στον β’ προκριματικό γύρο και στη συνέχεια, όπου την βγάλει η πορεία της.


Αθλητισμός: Η άσκηση που ανακουφίζει τα ενοχλητικά συμπτώματα πριν την περίοδο [vid] | healthweb.gr\nΑθλητισμός: Η άσκηση που ανακουφίζει τα ενοχλητικά συμπτώματα πριν την περίοδο [vid]\nαπο Αφροδίτη Νικολάου 08.07.2021 | 17:02\nHealthweb.gr / Αυτοφροντίδα / Αθλητισμός: Η άσκηση που ανακουφίζει τα ενοχλητικά συμπτώματα πριν την περίοδο [vid]\nΑθλητισμός: Τα PMS συμπτώματα - συμπτώματα του προεμμηνορροϊκού συνδρόμου - ποικίλουν από γυναίκα σε γυναίκα. Κάθε μήνα την εβδομάδα που προηγείται της περιόδου σας μπορεί να έχετε παρατηρήσει σημαντικές συναισθηματικές αλλαγές, όπως προβλήματα με τη διάθεσή σας, τον ύπνο ή τη συγκέντρωση και/ή φυσικές αλλαγές, κόπωση, φούσκωμα, αύξηση της όρεξης για φαγητό.\nΗ άσκηση είναι ένας σημαντικός τρόπος για να παραμείνετες δυνατές και σε φόρμα, να διατηρήσετε το βάρος σας υπό έλεγχο και να μειώσετε τις πιθανότητες να νοσήσετε από ασθένειες όπως ο διαβήτης. Εάν έχετε συμπτώματα του προεμμηνορροϊκού συνδρόμου (PMS), η σωματική δραστηριότητα μπορεί να συμβάλλει σημαντικά στη διαχείρισή τους.\nΤα PMS συμπτώματα – συμπτώματα του προεμμηνορροϊκού συνδρόμου – ποικίλουν από γυναίκα σε γυναίκα. Κάθε μήνα την εβδομάδα που προηγείται της περιόδου σας μπορεί να έχετε παρατηρήσει σημαντικές συναισθηματικές αλλαγές, όπως προβλήματα με τη διάθεσή σας, τον ύπνο ή τη συγκέντρωση και/ή φυσικές αλλαγές, κόπωση, φούσκωμα, αύξηση της όρεξης για φαγητό.\nΌσον αφορά τη διαχείριση αυτών των συμπτωμάτων, υπάρχουν διαφορετικές τεχνικές που λειτουργούν ανάλογα με την περίπτωση. Για πολλές γυναίκες ωστόσο η άσκηση φαίνεται να βοηθά πολύ.\nΠοιες ασκήσεις βοηθούν;\nΈρευνες δείχνουν ότι η αερόβια άσκηση μπορεί να βοηθήσει σημαντικά στη βελτίωση των συμπτωμάτων του PMS, όπως η κατάθλιψη και η κόπωση. Μια μελέτη διαπίστωσε ότι οι γυναίκες που έκαναν αερόβιες προπονήσεις των 60 λεπτών τρεις φορές την εβδομάδα για 8 εβδομάδες αισθάνθηκαν διαφορά θετικά στο σώμα και τα συναισθήματά τους.\nΟτιδήποτε αυξάνει τον καρδιακό σας ρυθμό θεωρείται αερόβια άσκηση. Το γρήγορο περπάτημα, το τρέξιμο, η ποδηλασία και το κολύμπι είναι όλες καλές επιλογές. Η άσκηση βοηθά στη βελτίωση της διάθεσής σας, καθώς ενισχύει την εκροή σημαντικών χημικών ουσιών του εγκεφάλου που ονομάζονται ενδορφίνες. Οι αυξημένες ενδορφίνες μπορεί επίσης να βοηθήσουν στη μείωση της ποσότητας του πόνου που συχνά συνοδεύουν το σύνδρομο PMS.\nΗ γιόγκα είναι μια άλλη δραστηριότητα που μπορεί να βοηθήσει. Μπορεί να συμβάλει στη μείωση του στρες και αυτό αποτελεί μεγάλο κομμάτι της διαχείρισης των συμπτωμάτων σας. Μια μελέτη διαπίστωσε ότι πολλές γυναίκες που συμμετείχαν σε ένα πρόγραμμα γιόγκα 12 εβδομάδων είχαν λιγότερους εμμηνορροϊκούς πόνους, κράμπες και φούσκωμα. Είχαν επίσης περισσότερη ενέργεια και καλύτερη διάθεση. Μια άλλη μελέτη έδειξε ότι ορισμένες στάσεις γιόγκα – «κόμπρα», «γάτα» και «ψάρι» – βοήθησαν στην ανακούφιση της δυσμηνόρροιας.\nΣεξ λίμπιντο : Ο έλεγχος των γεννήσεων επηρεάζει την ορμή\nΈχετε συχνούς και έντονους πονοκεφάλους; Δοκιμάστε λιπαρά ψάρια!\nΕναλλακτική ιατρική πονοκέφαλος: Νέα μελέτη φέρνει στο φως την σημασία της κατανάλωσης λιπαρών ψαριών σε όσους πάσχουν από συχνές και έντονες ημικρανίες.\nΚαθαρίζουμε το σπίτι μας με έξυπνα tips για να υποδεχτούμε το φθινόπωρο!\nΦθινοπωρινή καθαριότητα: Τι πρέπει να κάνουμε για να καλωσορίσουμε το φθινόπωρο σε ένα σπίτι καθαρό κι αστραφτερό, γεμάτο θετική ενέργεια;\nΣε ποιες βιταμίνες & συμπληρώματα διατροφής στραφήκαμε το 2021 για το ανοσοποιητικό;\nΒιταμίνες συμπληρώματα διατροφής: Μεγάλη αύξηση παρατηρείται το 2021 σε σκευάσματα, τα οποία στοχεύουν στην ενίσχυση του ανοσοποιητικού μας συστήματος. Εν μέσω πανδημίας, αυτή η τάση φαίνεται ότι θα συνεχιστεί.


LEC Spring Split 2020: Ο λόγος της διακοπής\nΓιατί δεν προχώρησε το πλάνο των αναμετρήσεων χωρίς θεατές.\nΌπως σας ενημερώσαμε το απόγευμα της Πέμπτης μέσω των social media του CowboyTv το League of Legends European Championship 2020 διακόπηκε μέχρι νεωτέρας. Λίγο πριν την έναρξη της 8ης αγωνιστικής εβδομάδας – και ενώ είχε αποφασιστεί πως τα παιχνίδια θα πραγματοποιηθούν χωρίς κόσμο λόγω του νέου κορονοϊού – ανακοινώθηκε η διακοπή του πρωταθλήματος.\nΗ ανακοίνωση που εξέδωσε η διοργανώτρια αρχή λίγο μετά τις 6 το απόγευμα αναφέρει πως δεν υπάρχουν κρούσματα κορονοϊού στο LEC (ούτε μέλη του προσωπικού, ούτε παίκτες κτλ). Αμέσως μετά όμως διαβάζουμε: “Ωστόσο έχουμε λόγους να υποψιαζόμαστε πως ένας εργαζόμενος του LEC έχει εκτεθεί στον ιό. Αυτό το πρόσωπο είναι σε καραντίνα και εξετάζεται από επαγγελματίες στο χώρο της υγείας”.\nΑπό τη στιγμή που υπήρξε υποψία πως μέλος του προσωπικού έχει εκτεθεί στον ιό, είναι ξεκάθαρο πως δεν υπήρχε άλλη λύση πέραν της διακοπής. Ως τη στιγμή που γράφονται αυτές οι γραμμές (ξημερώματα Σαββάτου) δεν έχει γίνει γνωστό αν όντως ο συγκεκριμένος εργαζόμενος έχει τον Covid-19.\nΤο LEC λοιπόν θα κάνει “παρέα” στο LCK που σταμάτησε στις 6 Μαρτίου. Το κινεζικό LPL συνεχίζεται online, ενώ η week 8 του LCS Spring Split αναμένεται να ξεκινήσει το βράδυ χωρίς όμως την παρουσία θεατών.\nHearthstone: H Blizzard μας προετοιμάζει για… “καταιγίδα”


Νέα Ματιά: Μαρτίου 2012\nΠαθιασμένος έρωτας χωρίς άγγιγμα... για κείνους... και για μας!\n«Bent», του Μάρτιν Σέρμαν\nστον Πολυχώρο Πολιτισμού Vault\nΟι ηθοποιοί: Δημήτρης Καρατζιάς (Μαξ), Στέφανος Κακαβούλης (Χορστ), Πάνος Ροκίδης (Θείος Φρέντυ, Αξιωματικός), Θοδωρής Πανάς (Γκρέτα), Ιούλιος Τζιάτας (Βολφ, Αξιωματικός), Νικόλας Σουλογιάννης (Στρατιώτης, Βίκτωρ, Δεκανέας) και Πάνος Μπρατάκος (Ρούντυ)\n«Τα καταφέραμε! Δε μπορούν να μας σκοτώσουν! Κάναμε έρωτα! Είμαστε ζωντανοί! Είμαστε άνθρωποι!».\nΌχι, δεν είναι τα λόγια κάποιου που πριν λίγο γεύτηκε την ερωτική ευτυχία αγκαλιασμένος με το έτερόν του ήμισυ πάνω σ’ ένα μεγάλο, άνετο κρεβάτι με καθαρά σεντόνια... Είναι τα λόγια ενός σκονισμένου, κατάκοπου αιχμαλώτου του Νταχάου, που στέκει ημίγυμνος σε στάση προσοχής κατά τη διάρκεια της τρίλεπτης υποχρεωτικής «ξεκούρασης» από τη σκληρή και ανούσια εργασία του στο στρατόπεδο συγκέντρωσης. Ο εραστής του παρίσταται δίπλα του σε όμοια στάση κάτω από τον καυτό ήλιο, υπό τη μακρινή εποπτεία ενός Ναζί φρουρού που έχει την εντύπωση πως «βλέπει τα πάντα». Οι δυο άντρες είναι κάθιδροι... όχι όμως λόγω της αφόρητης ζέστης, ούτε της τρομερής κούρασης... αλλά εξαιτίας της υπέρμετρης ηδονής που βίωσαν προ ολίγου μαζί. Γιατί, όσο απίστευτο κι αν φαντάζει, πριν από λίγο οι δυο τους κατάφεραν να κάνουν έρωτα... Χωρίς να αγγιχτούν. Χωρίς καν να κοιτάζονται...\nΜια ιστορία αγάπης δυο ανθρώπων του ίδιου φύλου που λαμβάνει χώρα την εποχή του Ολοκαυτώματος στο Νταχάου είναι ο βασικός άξονας του πολυθεματικού θεατρικού έργου του Μάρτιν Σέρμαν «Bent» (1979), το οποίο ανέβηκε στο Βασιλικό Θέατρο του Λονδίνου, έπειτα στο Μπρόντγουεϊ και στη συνέχεια παίχτηκε σε πάνω από πενήντα χώρες γνωρίζοντας τεράστια επιτυχία. Ετυμολογικά, «bent» είναι ένα υποτιμητικό συνώνυμο της λέξης «ομοφυλόφιλος», που χρησιμοποιούνταν ευρέως παλιότερα σε κάποιες ευρωπαϊκές χώρες. Ταυτόχρονα, όμως, στην αγγλική «bent» λέγεται και ο «αποφασισμένος να φτάσει στα άκρα». Παρακολουθώντας την υπόθεση του έργου, δε μπορούμε να μην αναγνωρίσουμε πόσο πολύ του ταιριάζει αυτός ο δίσημος τίτλος.\nΠρωταγωνιστής του «Bent» είναι ο Μαξ, ένας σεξουαλικά απελευθερωμένος ομοφυλόφιλος άντρας που διάγει έκλυτο βίο στο Βερολίνο του 1930, παραδομένος σε κάθε λογής πάθος: ποτό, κοκαΐνη, σεξ. Ο Μαξ συζεί με τον Ρούντυ, έναν νεαρό χορευτή, αυτό όμως δεν τον αποτρέπει από το να κάνει κάθε τόσο one night stands στο διαμέρισμά του με διάφορους άντρες που γνωρίζει στο γκέι κλαμπ που δουλεύει ο φίλος του. Η ασύδοτη, ξένοιαστη ζωή του ήρωα θα λάβει τέλος τη Νύχτα των Μεγάλων Μαχαιριών (1934), όταν ο Χίτλερ θα αποφασίσει να πατάξει την ομοφυλοφιλία στη Γερμανία διατάζοντας τη δολοφονία πάνω από διακοσίων στελεχών των Ες Ες, καθώς και των συντρόφων τους. Ο Ρούντυ και ο Μαξ, που για κακή του τύχη πέρασε το προηγούμενο βράδυ με έναν νεαρό αξιωματικό, θα γίνουν στόχος της Γκεστάπο, θα κυνηγηθούν και εν τέλει θα συλληφθούν. Ο Ρούντυ θα πεθάνει στο τρένο κατά τη διάρκεια της μεταφοράς τους στο Νταχάου. Ο Μαξ θα κάνει το παν για να πείσει τους Ναζί ότι δεν είναι ομοφυλόφιλος αλλά Εβραίος, προκειμένου να έχει περισσότερες πιθανότητες να επιβιώσει. Στο Νταχάου θα έρθει κοντά με έναν άλλο ομοφυλόφιλο κρατούμενο, τον Χορστ. Οι δυο τους θα συνάψουν μια δυνατή πλατωνική σχέση που θα συνδαυλίσει τη λαχτάρα τους για ζωή και θα απαλύνει τα φοβερά δεινά τους στο στρατόπεδο...\nΤο έργο έγινε αιτία την εποχή που γράφτηκε να αναδειχτούν ιστορικά ζητήματα που ως τότε καλύπτονταν από μαύρο σκότος. Όλοι γνώριζαν σαφώς για το Ολοκαύτωμα των Εβραίων από το ναζιστικό καθεστώς, ελάχιστοι όμως ήξεραν ότι και οι φανερά ομοφυλόφιλοι είχαν τότε την ίδια και χειρότερη μοίρα, κι ας ήταν βέροι εκπρόσωποι της «Άριας Φυλής». Ο Μάρτιν Σέρμαν, ομοφυλόφιλος και Εβραίος ο ίδιος, χρησιμοποιεί ως ζοφερό φόντο στο δράμα του τη στυγνή φρικαλεότητα μιας παρανοϊκής εξουσίας καθοδηγούμενης από δύο τυφλά, εξίσου πανάσχημα θηρία, το Ρατσισμό και το Σεξισμό. Το σκοτάδι όμως του πόνου, του ηθικού ξεπεσμού και της απόγνωσης υπερνικείται από το άπλετο φως της αγάπης και της αλήθειας. Το «Bent» μαγεύει γιατί, όσο κι αν φαίνεται εκ πρώτης να εστιάζει σε ένα συγκεκριμένο, ιδιαιτέρως «μαύρο» θέμα, στην πραγματικότητα το υπερβαίνει, αποκαλύπτοντας την ουσία της ίδιας της ζωής και υπερυψώνοντας το βαθύτερο νόημά της. «Έρωτας σε στρατόπεδο συγκέντρωσης! Με τόση πείνα, τόσο φόβο, τόση κούραση... Αδύνατον!», μπορεί να σκεφτεί κανείς. Κι όμως! Η ανάγκη για ανθρώπινη επαφή αναδεικνύεται πιο σημαντική για την επιβίωση από την τροφή. Όπως γράφει και ο Ντοστογιέφσκι: «Το μυστικό της ανθρώπινης ύπαρξης είναι τούτο: Δε θέλει μονάχα να ζει, αλλά να ξέρει γιατί ζει». Και ποιο κίνητρο για να συνεχίζει να ζει κανείς είναι ισχυρότερο από την αγάπη; Αυτό μας αποδεικνύει ο Μαξ∙ και γι’ αυτό το πικρό τέλος του έργου μας προσφέρει μια παράξενη λύτρωση, μια αίσθηση δικαίωσης. Διότι ο αρχικός, τυφλός πόθος του ήρωα για επιβίωση με κάθε κόστος αντικαθίσταται με τη βαθύτερη επιθυμία μιας ζωής με γνήσια αισθήματα και αξίες, μιας ζωής που αξίζει.\nΤις πρόβες του «Bent» σε σκηνοθεσία Δημήτρη Καρατζιά στον Πολυχώρο Πολιτισμού Vault παρακολούθησε και ο ίδιος ο Μάρτιν Σέρμαν, ο οποίος σε συνέντευξή του ανέφερε ότι εντυπωσιάστηκε από αυτές και εξέφρασε την πεποίθησή του για την επιτυχία των παραστάσεων που θα ακολουθούσαν. Οι προβλέψεις του Σέρμαν επαληθεύτηκαν. Ο Δημήτρης Καρατζιάς με την επάξια συνεισφορά όλων ανεξαιρέτως των συντελεστών δημιούργησε μια εξαιρετικά δυνατή και δεμένη παράσταση, που από την πρώτη στιγμή σε «αρπάζει» στα στιβαρά της μπράτσα και σε αιχμαλωτίζει στην αγκαλιά της.\nΗ παράσταση, σαν ταξίδι σε ένα παράλληλο σύμπαν, σε «ρουφά» από την πρώτη στιγμή μέσα στο ιδιαίτερο, γεμάτο εναλλαγές κλίμα της μ’ ένα έξυπνο τρικ που συντελείται στο φουαγιέ, καθιστώντας για λίγο και τους θεατές «συνένοχους» στο θέαμα. Το αποφασιστικό άγγιγμα του σκηνοθέτη μουντζουρώνει τα όρια μεταξύ πλατείας και σκηνής, πραγματικότητας και φαντασίας, ενώ οι ηθοποιοί υπό την καθοδήγησή του πλάθουν πολυδιάστατους χαρακτήρες προσεγμένους ως και την παραμικρή λεπτομέρεια. Τα πάντα συναινούν στην ενότητα και την αληθοφάνεια του θεάματος: τα απέριττα, υπαινυκτικά σκηνικά (Δέσποινα Χαραλάμπους) μεταμορφώνονται σε ολοκληρωμένα τοπία με τη συμβολή των εύστοχων φωτισμών (Οδυσσέας Παυλόπουλος), της σαγηνευτικής μουσικής (Μάνος Αντωνιάδης) και των εκφραστικών κινήσεων των ηθοποιών, που παίζουν ως και με την τελευταία ίνα του σώματός τους αντιδρώντας στον πόνο, στον καύσωνα, στο κρύο... στο πάθος... Όπως οι καιρικές συνθήκες και τα μέρη που φαίνεται να λαμβάνει χώρα η σκηνική δράση, έτσι και τα αισθήματα και οι σχέσεις των ηρώων: βρίσκονται σε μια διαρκή «ροή», σε μια διαρκή μετάλλαξη ώσπου να φτάσουν στην τελική εκδοχή τους.\nΟ Δημήτρης Καρατζιάς (Μαξ) δεν παραλείπει καμιά από τις πλήθος αποχρώσεις που κοσμούν το πορτρέτο του ήρωα που υποδύεται. Στην ψυχή του Μαξ, όπως αυτή μας δίνεται από τη γεμάτη πάθος και ειλικρίνεια ερμήνεια του Δημήτρη Καρατζιά, ο εγωισμός και η ανιδιοτέλεια, η ωμότητα και η τρυφεράδα, οι δαίμονες και οι άγγελοι δίνουν μάχη για επικράτηση. Ο Μαξ αποτελεί γνήσιο δείγμα του δισυπόστατου της ανθρώπινης φύσης, ένα ζωντανό «δοχείο» όπου το ζωώδες ένστικτο της αυτοσυντήρησης προκαλεί οξυδώσεις στην ψυχική ευαισθησία και στις ανώτερες ηθικές αξίες... και το αντίστροφο. Οι ψυχικοί μας κλυδωνισμοί κατά τη διάρκεια αυτής της ρωμαλέας παράστασης εναρμονίζονται πλήρως με αυτούς του Μαξ, που προκαλεί την αμέριστη συμπάθειά μας όχι παρά τις αδυναμίες του, αλλά μάλλον εξαιτίας αυτών.\nΟ Στέφανος Κακαβούλης (Χορστ), με μια ερμηνεία πολύ πιο ηπίων τόνων εκπέμπει μια ήρεμη γλυκύτητα ως αντίστιξη στη φαινομενική σκληρότητα του γεμάτου άμυνες και νευρικότητα αγαπημένου του. Μαζί με τον Δημήτρη Καρατζιά φτιάχνουν το τέλειο ζευγάρι επί σκηνής, καθότι, παντελώς διαφορετικοί μεταξύ τους από κάθε άποψη, καταλήγουν να έχουν μια χημεία εκρηκτική, μιας και ο ένας συμπληρώνει τον άλλον.\nΕιδική μνεία αξίζει και ο Πάνος Μπρατάκος (Ρούντυ) για τον αφελή, μολαταύτα ιδιαίτερα στοργικό και ευαίσθητο ανθρωπάκο που σκιαγραφεί, με στοιχεία αγαθής νοικοκυρούλας και πιστού σκυλιού. Ένα σύνηθες πλάσμα-υπηρέτης που προσφέρει την αγάπη του και την ανιδιοτελή φροντίδα του στον αγαπημένο-αφέντη του με άτυπο αντάλλαγμα την προστασία και την ασφάλεια που θα του παράσχει ο τελευταίος. Καθηλωτικός, από τους ηθοποιούς που παίζουν και με το τελευταίο τους κύτταρο, είναι και ο Πάνος Ροκίδης στο διπλό ρόλο του κρυφά ομοφυλόφιλου θείου του Μαξ και του ναζί αξιωματικού. Ομοίως και ο νεαρός Νικόλας Σουλογιάννης, που υπηρετεί τους πιο επιμέρους ρόλους του έργου με ψυχή και με μοναδικό ταλέντο που κραυγάζει την ύπαρξή του. Γοητευτική και ιδιαίτερα απολαυστική ως τραγουδίστρια η Γκρέτα του Θοδωρή Πανά. Τέλος, ο Ιούλιος Τζιάτας αφενός προκαλεί αβίαστο γέλιο ως κοκορόμυαλος Βολφ και αφετέρου τρομοκρατεί ως ναζί, υπηρετώντας τον καθένα από τους ρόλους του με άκρα εντιμότητα.\n«Νιώθω ευτυχής που το ‘Bent’ θα παιχτεί στην Αθήνα εν καιρώ κρίσης», ήταν μια ακόμα δήλωση του Μάρτιν Σέρμαν σχετική με την παράσταση. Διότι, ναι, μεταξύ των σύγχρονων Ελλήνων και των πρωταγωνιστών του συγκεκριμένου έργου υπάρχουν δυστυχώς τρανταχτές ομοιότητες: όσο οδυνηρό κι αν είναι να το σκεφτεί κανείς, είμαστε κι εμείς κατά μια έννοια «αιχμάλωτοι», εγκλωβισμένοι δίχως να φταίμε σε ένα μέρος όπου τα βιοτικά αγαθά γίνονται όλο και πιο πενιχρά. Ο Μάρτιν Σέρμαν μοιάζει να προτείνει: «Ε, λοιπόν... ερωτευτείτε!». Και η παράσταση του Δημήτρη Καρατζιά είναι έτσι φτιαγμένη ώστε να μας θυμίσει τον τρόπο... Διότι, παρακολουθώντας την, δε μπορούμε παρά να βιώσουμε μια λυτρωτική συγκίνηση αντίστοιχη μιας ονειρεμένης ερωτικής επαφής. Περίπου σαν τους ήρωές της...\nΜετάφραση: Γιώργος Θεοδοσιάδης\nΒΆ Βοηθός σκηνοθέτη: Νικόλας Σουλογιάννης\nΚοστούμια: Κλιμενώφ Δήμος\nΦωτισμοί: Οδυσσέας Παυλόπουλος\nΠαίζουν οι ηθοποιοί: Δημήτρης Καρατζιάς (Μαξ)\nΣτέφανος Κακαβούλης (Χορστ)\nΠάνος Μπρατάκος (Ρούντυ)\nΘοδωρής Πανάς (Γκρέτα)\nΙούλιος Τζιάτας (Βολφ, Αξιωματικός)\nΒραδ. Παρ., Σαβ. 21.15\n15 ευρώ, φοιτ. 10 ευρώ\nΤο τρέιλερ της παράστασης (φτιαγμένο από τον Στέφανο Κακαβούλη):\nΑναρτήθηκε από Τατιάνα Θεοδώρου στις 5:13 μ.μ. Δεν υπάρχουν σχόλια:\nΑπό εδώ και στο εξής οι περισσότερες κριτικές μου θα αναρτώνται στο site tralala.gr, στη στήλη "Πάμε θέατρο".\nΗ κριτική μου για την παράσταση "Πινακοφρίκη": http://www.tralala.gr/monimes-stiles/theatro/item/30722-theatro-07-03\nΗ κριτική μου για την παράσταση "Η Γάζα είναι... Μαθήματα επιβίωσης": http://www.tralala.gr/monimes-stiles/theatro/item/31036-theatro-14-03\nΑναρτήθηκε από Τατιάνα Θεοδώρου στις 9:06 π.μ. Δεν υπάρχουν σχόλια:\nΑναρτήθηκε από Τατιάνα Θεοδώρου στις 5:30 μ.μ. 1 σχόλιο:


ΒΙΒΛΙΟ - ΠΑΡΟΥΣΙΑΣΕΙΣ - ΚΡΙΤΙΚΕΣ: Συνέντευξη με τη συγγραφέα Ελένη Πριοβόλου\nΣυνέντευξη της συγγραφέως Ελένης Πριοβόλου στη Γιούλη Τσακάλου\nΕΡΩΤΗΣΗ : Ποια είναι η Ελένη Πριοβόλου;\nΑΠΑΝΤΗΣΗ : Εν οίδα ότι ουδέν οίδα! Τόλμα να ονειρευτείς και πάλεψε γι’ αυτό το όνειρο ακόμα και αν δεν ολοκληρωθεί! Λάθε βιώσας! Σπεύδε βραδέως! Ο ταπεινών εαυτόν ταπεινωθήσεται! Θέλει αρετήν και τόλμην η ελευθερία! Μην πιστεύεις αλλά μάθε! Αυτά μου έλεγε ο πατέρας όταν ήμουνα παιδί. Πασχίζω ακόμα να τα κάνω πράξη. Είναι αγώνας πολυμέτωπος και σε συνθήκες αντίξοες. Όμως δεν έχει νοστιμιά η διαρκής πάλη με τα στοιχεία και τα στοιχειά, αν δεν κληθείς να υπερκεράσεις εμπόδια, ενίοτε και τον ίδιο τον τύραννο εαυτό.\nΕΡΩΤΗΣΗ : Τι ρόλο μπορεί να διαδραματίσει στην πορεία ενός ανθρώπου που θέλει να γίνει συγγραφέας, ο τόπος και ο τρόπος που μεγάλωσε;\nΑΠΑΝΤΗΣΗ : Θαρρώ ρόλο καταλυτικό. Οι συνθήκες ζωής, η κίνηση των αισθήσεων στον τόπο και την εποχή, τα ακούσματα και το εθιμικό δίκαιο που διέπει τον βίο κυρίως των ανθρώπων της υπαίθρου, αποτελούν το προζύμι της ψυχής και της σκέψης. Είναι κάτι σαν τη σχέση της γύρης με τη μέλισσα για να παραχθεί το μέλι.\nΕΡΩΤΗΣΗ : Όταν σας γνώρισα αμέσως διέβλεψα τον ευγενικό σας χαρακτήρα, αλλά κυρίως αντιλήφθηκα την δύναμη της ψυχής σας. Από πού αντλείτε, αλήθεια, όλη αυτήν τη δύναμη;\nΑΠΑΝΤΗΣΗ : Αλλοίμονο αν προσπαθούσα να εκλογικέψω ή να αναλύσω αυτά που αναφέρετε. Θα ήταν τότε η συμπεριφορά μου ψεύτικη και επιτηδευμένη. Όλα τούτα είναι όσα εισπράττουν ή έστω αντιλαμβάνονται οι άλλοι. Οι συνομιλητές, οι φίλοι, οι οικείοι! Προσωπικά πριν προβώ σε δημόσια αυτοκριτική, έχω συνομιλήσει βαθειά με τον εαυτό μου. Η προσωρινότητα του βίου, μού έγινε από πολύ νωρίς αντιληπτή και έτσι βάλθηκα να κάνω τον εαυτό μου φιλικό προς το περιβάλλον, σπουδάζοντας συνάμα την τέχνη της ομορφιάς και της αρμονίας!\nΕΡΩΤΗΣΗ : Η Τριλογία Των Αθηνών είναι ένα έργο που ομολογουμένως γνώρισε μεγάλη επιτυχία. Τι είναι αυτό που, κατά τη γνώμη σας, τράβηξε τόσο πολύ την προσοχή του αναγνώστη; Τα άγνωστα και αδίδακτα ιστορικά στοιχεία; Η γλώσσα; Η δημιουργία ενός κόσμου, όπως θα ήθελε να τον ζήσει κανείς;\nΑΠΑΝΤΗΣΗ : Νομίζω ότι αυτή η ερώτηση θα έπρεπε να απευθυνθεί στους αναγνώστες. Εγώ απλώς μιλώ με κάθε ειλικρίνεια κοιτώντας τον αναγνώστη κατάματα. Συνομιλώ μαζί του και του αφήνω τα περιθώρια να αντιπαρατεθεί με τη δική του θέση. Δεν του κουνώ το δάχτυλο μπροστά στη μούρη αγνοώντας τη νοημοσύνη του, ούτε τον παρασύρω σε ολέθριους για την λογοτεχνία συναισθηματισμούς ή κρίση υποκειμενική. Πιστεύω στην αναίμακτη επανάσταση της ωραιότητας και της αρμονίας και πάνω σε αυτό το ιδεώδες χτίζω την όλβια πολιτεία μου. Ενίοτε είναι μια πολιτεία ουτοπική! Μα πιστεύω πως η πορεία προς το ανέφικτο αρτιώνει τη ζωή του ανθρώπου. Εκεί αναμετριέται διαρκώς με τον εγωκεντρισμό, τη φιλαυτία, το φόβο και τον ίδιο το θάνατο ακόμα.\nΕΡΩΤΗΣΗ : Στο λεξιλόγιο σας υπάρχει η λέξη έμπνευση; Από ποια ηλικία αρχίσατε να αισθάνεστε την ανάγκη της δημιουργίας και τι είναι αυτό που τελικά σας οδήγησε στη συγγραφή;\nΑΠΑΝΤΗΣΗ : Το έχω πει πολλές φορές! Καμιά λυρική έξαρση δε με οδήγησε στη γραφή, αλλά η ανάγκη να φωνάξω δυνατά και να επαναστατήσω. Οι λέξεις ήταν η φωνή μου, αφού το μόνο που άκουγα στα μαθητικά μου χρόνια ήταν το «πίστευε και μη ερεύνα». Ευτυχώς ο πατέρας χωρίς υποδείξεις, με τη δική του στάση, αλλά και την πολιτική του θέση με έμαθε να αυθαιρετώ, ερευνώντας τας γραφάς. Όσο για την έμπνευση τη συλλαμβάνω με τη μορφή μιας έννοιας ή ενός θέματος και την «κλώθω» πολύ καιρό μέχρι να αρχίσει να σαρκώνεται σε έργο. Ιδιαίτερα στο μυθιστόρημα που χρειάζεται σωστό αρχιτεκτονικό σχέδιο και άρτιο χτίσιμο.\nΕΡΩΤΗΣΗ : Ποια είναι τα θέματα που σας ελκύουν περισσότερο συγγραφικά;\nΑΠΑΝΤΗΣΗ : Τα θέματα ποικίλουν! Αφηγούμαι παραμύθια, περιηγούμαι την ιστορία, ασκούμαι στη μικρή φόρμα, εξασκούμαι στην ποιητική που πρέπει να αποπνέει ο πεζός λόγος. Με ενδιαφέρει πολύ η πολιτική κατάσταση της νεωτέρας Ελλάδος, επειδή θαρρώ πως είμαι από αυτούς που σκέπτονται αμιγώς πολιτικά. Επίσης εντρυφώ στις γεμάτες στερεότυπα κοινωνίες και την πολεμική που αυτές ανοίγουν σε κάθε τι το διαφορετικό από το κυρίαρχο έθος.\nΕΡΩΤΗΣΗ : Στο χώρο του βιβλίου παρατηρούμε τα τελευταία χρόνια έναν εκδοτικό οργασμό. Πολλά βιβλία! Τα περισσότερα από αυτά όμως μοιάζουν επίπεδα, δεν αποτελούν προϊόν συγγραφικής έρευνας, υπηρετούν θεματικές χιλιοειπωμένες. Παρόλ’ αυτά, οι αναγνώστες τα προτιμούν και τα βλέπουμε συχνά πυκνά να κατατάσσονται στις λίστες των ευπώλητων. Ποια είναι η δική σας γνώμη;\nΕΡΩΤΗΣΗ : Υπάρχουν φορές που ένα βιβλίο μπορεί να ξεκινήσει με αφορμή ένα μικρό γεγονός, από μια εικόνα που περνά αστραπιαία μπροστά από τα μάτια του συγγραφέα. Αρκετοί συγγραφείς «πιάνονται» από μια τέτοια αφορμή και στήνουν το σκελετό του βιβλίου τους εκ των προτέρων. Εσείς, προκειμένου να γράψετε ένα έργο, πρέπει να το έχετε ολοκληρώσει προηγουμένως στο μυαλό σας, να έχετε τακτοποιήσει την πλοκή εξ αρχής στη σκέψη σας και να γνωρίζετε το τέλος; Κατά πόσο επεμβαίνετε στην πορεία της εναρκτήριας ιδέας;\nΑΠΑΝΤΗΣΗ : Μπαίνω από το σημείο εκκίνησης ένα τρένο και ξεκινώ ταξίδι κάθε φορά ένα ψυχής και αναψυχής με άγνωστο προορισμό. Μπροστά μου ανοίγονται τοπία γνωστά, αλλά και άλλα που πρέπει να εξερευνήσω και τούτο είναι το πλέον γοητευτικό προς γνώση και αυτογνωσία. Δεν ξέρω το τέρμα της διαδρομής και εγώ μόλις το τρένο σταματήσει βλέπω που έχω οδηγηθεί. Στην επιστροφή, όταν πλέον τα τοπία είναι γνώριμα, αρχίζω τις επεμβάσεις για το καλύτερο αισθητικό αποτέλεσμα.\nΕΡΩΤΗΣΗ : Διαβάζετε και τι;\nΑΠΑΝΤΗΣΗ : Διαβάζω μανιωδώς όπως και γράφω. Αυτός είναι ο κόσμος μου. Τον πολιτισμό του κόσμου τον έμαθα μέσα από τα βιβλία και τις μουσικές. Φοβάμαι ούτως ή άλλως τις πτήσεις για να κάνω ταξίδια μακρινά. Από τα βιβλία που διάβασα στη ζωή μου δεν προδόθηκα, δεν με εγκατέλειψαν ούτε τα εγκατέλειψα, αποτελούν την καταφυγή και τη συντροφιά μου. Διαβάζω όλα τα είδη του γραπτού λόγου, με ιδιαίτερη αγάπη στην ποίηση, την ιστορία και τον δοκιμιακό λόγο. Λέω και εννοώ πως κάθε πρωί, πριν αρχίσω το δικό μου γράψιμο, διαβάζω ένα ποίημα.\nΕΡΩΤΗΣΗ : Η συγγραφή, κατά πώς λέγεται, αποτελεί για πολλούς δημιουργούς μια διέξοδο, μια φυγή από τα προβλήματα της καθημερινής ζωής. Για σας τι ακριβώς είναι η συγγραφή; Είναι φυγή, είναι εκτόνωση για να ισορροπείτε τα θέλω της ψυχής με την πραγματικότητα που τα περιορίζει, είναι μια καθημερινή συνήθεια, ένας τρόπος βιοπορισμού;\nΑΠΑΝΤΗΣΗ : Είναι απλώς η δική μου ζωή! Καθόλου φυγή ή διαφυγή. Αυτό θα σήμαινε δραπέτευση. Από τη στιγμή που σε ηλικία των είκοσι ενός ετών είδα τυπωμένο το πρώτο μου βιβλίο, καταλαβαίνετε πως η γραφή ήταν ο μονόδρομός μου. Το βιβλίο είχε τίτλο «Ένας γελωτοποιός για κλάματα» και το έγραψα πάνω σε μια έξαρση θυμού και αυθορμησίας συνάμα. Η κίνηση λοιπόν αυτή, να καταφύγω στις λέξεις αντί στα τσιγάρα τα ποτά και τα ξενύχτια, μάλλον ήταν προορισμός και απλά τον ακολούθησα. Έκτοτε εργάστηκα σε άλλες δουλειές, δεν βιοποριζόμουν από τη συγγραφή έγραψα πλήθος βιβλίων με αυταπάρνηση επειδή ήταν αναπόσπαστο μέρος του είναι μου.\nΕΡΩΤΗΣΗ : Έχετε αναγνώστες που σας αγαπούν. Αγοράζουν τα βιβλία σας, μπαίνουν και κυκλοφορούν μέσα στις σελίδες τους. Τι σημαίνει αυτό για σας ;\nΑΠΑΝΤΗΣΗ : Ό, τι ακριβώς μπορεί να σημαίνει να εισχωρήσει ο άλλος στην ψυχή μου. Αν υπάρχουν αναγνώστες ή ένας αναγνώστης που το κάνει, γι’ αυτό και μόνο αξίζει να πασχίζω για το καλύτερο. Κυρίως να είμαι απέναντί του αληθινή.\nΕΡΩΤΗΣΗ : Την εποχή της μεγάλης φτώχειας και δυστυχίας ενός ολόκληρου λαού, του ελληνικού, πόσο εύκολο είναι ένα αξιόλογο βιβλίο να πουλήσει; Κατά πόσο μπορεί να επηρεάσει η οικονομική κρίση των ημερών μας την αγορά του βιβλίου;\nΑΠΑΝΤΗΣΗ : Η πώληση των βιβλίων δε είναι της δικής μου αρμοδιότητας. Όμως από τη στιγμή που και το βιβλίο είναι προϊόν το οποίο εκδίδεται και πουλιέται με τους κανόνες της αγοράς, φαντάζομαι ότι θα υπόκειται και αυτό τα αποτελέσματα της κρίσης. Οι αναγνώστες που θεωρούν το βιβλίο είδος πρώτης ανάγκης θα συνεχίσουν να το απολαμβάνουν ακόμα και από δανεισμούς ή ανταλλαγές. Αυτό σημαίνει πτώση του τζίρου των επιχειρήσεων, αλλά και μείωση των θέσεων εργασίας. Όμως η υπερπαραγωγή χωρίς την ανάλογη ζήτηση ούτως ή άλλως σε συνθήκες καπιταλισμού οδηγούν στην κρίση. Και όπως κάθε ζήτημα είναι και αυτό πολιτικό.\nΕΡΩΤΗΣΗ : Ο χώρος του διαδικτύου αποτελεί πια ένα μεγάλο κομμάτι της σύγχρονης πραγματικότητας. Εσάς, κατά πόσα σας έχει επηρεάσει; Εστιάζοντας την προσοχή μας στο fb, πιστεύετε πως ελλοχεύουν κίνδυνοι που θα μπορούσαν να «απειλήσουν» συναισθηματικά κάποιον συγγραφέα ή το fb είναι απλώς μια πραγματικότητα αναπόφευκτη που δεν χρειάζεται να τη δαιμονοποιούμε;\nΑΠΑΝΤΗΣΗ : Φυσικά μετά από τριάντα και πλέον χρόνια στο χώρο, δεν περίμενα από το fb να με ωφελήσει ή να με βλάψει. Μέσα όμως από αυτό μπορώ και μελετώ σφαιρικά και μέσα σε λίγα λεπτά την ψυχολογία του κόσμου. Σε μεγάλο βαθμό αντικατοπτρίζει την κοινωνία. Οργανώνονται ομάδες αναλόγως με τα ενδιαφέροντα και τις τάσεις και θα μπορούσε αν δεν υπήρχε η εγωκεντρική τάση που κλείνει τον άνθρωπο στον σκληρό του πυρήνα να λειτουργήσει και μια μορφή άμεσης δημοκρατίας. Είμαι δε, αρκετά μεγάλη για να επιτρέψω την απειλή να με πλησιάσει. Επίσης διαβάζω πολύ ενδιαφέρουσες αναρτήσεις και ανακάλυψα βιβλία, μουσικές και έργα που δεν έπεσαν στην αντίληψή μου. Εγώ αυτό το θεωρώ όφελος.\nΕΡΩΤΗΣΗ : Η πραγματικότητα της τελευταίας δεκαετίας έχει φέρει στο προσκήνιο το ebook. Πιστεύετε ότι το μέλλον της λογοτεχνίας βρίσκεται στα ηλεκτρονικά βιβλία ή οι αναγνώστες θα παραμείνουν εραστές της μυρωδιάς του χαρτιού;\nΑΠΑΝΤΗΣΗ : Τα πάντα αλλάζουν γρήγορα. Ο πολιτισμός προϋπήρξε και πάνω σε αυτόν στηρίζεται τώρα η εξέλιξη. Πιστεύω πως για πολλά χρόνια ακόμα το χαρτί θα έχει την προτίμηση των αναγνωστών. Όμως στο βαθύ μέλλον εκείνο που δεν θα αντικατασταθεί είναι η έμφυτη ροπή του ανθρώπου για δημιουργία. Αυτό που με τρομάζει ενίοτε είναι μήπως χαθούν οι λέξεις από την μεταξύ των ανθρώπων επικοινωνία και αντικαταστούν με κουμπιά. Είναι ένα σενάριο που δεν ανήκει στη σφαίρα της επιστημονικής φαντασίας.\nΕΡΩΤΗΣΗ : Αν κάποια στιγμή σταματήσετε να γράφετε για κάποιον λόγο, τι θα σας έλειπε περισσότερο;\nΑΠΑΝΤΗΣΗ : Εννοείται πώς θα αισθάνομαι αν πεθάνω; Μα δε θα αισθάνομαι ούτως ή άλλως!\nΕΡΩΤΗΣΗ : Πώς αισθάνεστε όταν το βιβλίο που έχετε δημιουργήσει, ξοδεύοντας την ψυχή και το μυαλό σας, φτάνει στο τελείωμά του και στην τελευταία του σελίδα βάζετε τη λέξη «ΤΕΛΟΣ»;\nΑΠΑΝΤΗΣΗ : Τελείωσε ο τοκετός. Απόκτησα ένα ακόμα παιδί που ανήκει στην κοινωνία. Κόβω τον ομφάλιο λώρο και πάω παρακάτω.\nΔιαχειρίστρια και δημιουργός της ομάδας\nΑναρτήθηκε από καλλιοπη κρητικου στις 10:28:00 π.μ.\nΜαίρη Κόντζογλου 13 Ιουνίου 2016 - 2:06 μ.μ.\nΕίμαι χαρούμενη και δεν ντρέπομαι να το πω. Συγχαρητήρια στην κ. Πριοβόλου (ή μήπως Πριόβολου;). Με ικανοποίησε 100%. Με κάλυψε 1000%. Την ευχαριστούμε, ευχαριστούμε και σένα Γιούλη.\nTekou Ifigenia 14 Ιουνίου 2016 - 9:26 π.μ.\nΜετρημένες στα δάχτυλα οι συνεντεύξεις συγγραφέων που έχω πραγματικά απολαύσει κι έχω εμπνευστεί απ'αυτές. Οι ερωτήσεις της Γιούλης που εκμαίευσαν τις αληθινές και άμεσες απαντήσεις της κας. Πριοβόλου-μια γυναίκα-λογοτέχνη που ζει στην εποχή της και αφουγκράζεται τα προβλήματα της κοινωνίας μας- δημιούργησαν ένα μοναδικό αποτέλεσμα. Ευχαριστούμε!\nΣόνια Τουρκολιά 14 Ιουνίου 2016 - 11:33 π.μ.\nΑπό τις λίγες συγγραφείς που παραμένουν με την πένα τους ενεργητικού ονειρευτές του κόσμου τούτου... Υπόδειγμα ήθους και συνέπειας στο λόγο της αλλά και στη ζωή της.... Βαθιά υπόκλιση.....!!!\nΣόνια Τουρκολιά 14 Ιουνίου 2016 - 11:47 π.μ.\nΥπέροχη συνέντευξη που επιβεβαιώνει άλλη μία φορά την εκτίμηση στο πρόσωπό της.... Απεχθάνεται την ακινησία της μνήμης και με ό,τι καταπιάνεται - συγγραφικά- πρώτα ξύνει την κρούστα του για να φύγουν τα νεκρά κύτταρα του θέματος πουθα καταπιαστεί αι στη συνέχεια θαυματουργει ΄πάνω ττου μέσα από τη δ΄θναμη της πέννας της. ΥΠΟΔΕΙΓΜΑ ΗΘΟΥΣ και τρόπου ζωής....!! Βαθιά υπόκλιση σε ΟΛΟ το έργο της....!!!! Τυχερές οι γενι΄ς που μεγάλωσαν και μεγαλώνουν μαζί της.....!!!


Από το Άγιο Φως στον νέο διωγμό - Ιερός Ναός Αγίου Νικολάου Πλωμαρίου\nαναρτήθηκε στις 23 Μαρ 2019, 12:09 μ.μ. από το χρήστη Ι.Ν. Αγίου Νικολάου Πλωμαρίου [ ενημερώθηκε 23 Μαρ 2019, 12:09 μ.μ. ]\nΟ Χριστός ενοχλούσε και συνεχίζει να ενοχλεί τους ισχυρούς. Ενοχλούν το πρόσωπό Του, οι διδαχές στην ανθρωπότητα, το προσωπικό παράδειγμα, ο βίος, τα έργα, τα θαύματα και, φυσικά, η ιδιότητά Του.\nΟ Υιός του Θεού ήρθε στη Γη για να θυσιαστεί και να άρει τις αμαρτίες του κόσμου, να νικήσει τον θάνατο και να λυτρώσει τον άνθρωπο από τα δεσμά του Άδη αλλά και της πλάνης. Με αλήθεια, γνώση, αγάπη και πίστη ποτίστηκε το δέντρο της αιώνιας ζωής, κι εμείς, αν το επιθυμούμε, μπορούμε να στηρίξουμε εκεί τον βίο μας.\nΌλα τα του Χριστού ενοχλούν τους ισχυρούς, τους παραδομένους άνευ όρων στο κακό και τα θλιβερά υποπόδιά του.\nΚαι το Άγιο Φως, αυτό που η Ελλάδα υποδέχεται με τιμές αρχηγού κράτους, το καθαγιασμένο στον τόπο απ' όπου ανέβλυσε ο χριστιανισμός για να φωτίσει τα σκότη της άγνοιας, του ψεύδους και του φόβου, ενοχλεί τους προαναφερθέντες.\nΚάνουν ό,τι μπορούν για να θαμπώσουν τη λάμψη του, για να αποστρέψουν οι Έλληνες το βλέμμα απ' όσα συμβολίζει. Αυτά που μπορούν είναι λίγα γιατί λίγο, ανεπαρκές και ανήμπορο είναι το κακό που εκπροσωπούν.\nΑκριβώς επειδή δεν ξεριζώνεται ο σπόρος που φύτρωσε από το πέρασμα του Χριστού από τη Γη, προσπαθούν να αφανίσουν τους χριστιανούς.\nΕν έτει 2019, με μια Δύση που υποτίθεται ότι είναι ισχυρή και τάχα παραμένει χριστιανική, ο χριστιανισμός βρίσκεται υπό διωγμό.\nΣτην Κίνα γκρεμίζουν εκκλησίες και ρίχνουν στα δεσμωτήρια και τα στρατόπεδα συγκέντρωσης τους πιστούς, στις ισλαμικές χώρες οι χριστιανοί ξυλοδέρνονται, φιμώνονται, παραβιάζονται τα δικαιώματά τους, δολοφονούνται.\nΣτην Αφρική, οι χριστιανοί είναι τα θηράματα ισλαμιστικών οργανώσεων, όπως η Μπόκο Χαράμ. Στις «χριστιανικές» χώρες, ο διωγμός είναι εξίσου σκληρός, αλλά κάπως υπόγειος: Εκεί, η πίστη μας αποκαλείται «ρατσισμός» και οι χώρες εξισλαμίζονται μέσω του εποικισμού των «θρησκευτικά ουδέτερων» κρατών.\nΟ νέος διωγμός των χριστιανών είναι μια ζοφερή πραγματικότητα - και ευθύνη όσων το γνωρίζουν είναι να το λένε και να προσπαθούν να σταματήσουν το κακό.